**Előterjesztés**

a Közgyűlés részére

**Tisztelt Közgyűlés!**

Az államháztartásról szóló 2011. évi CXCV. törvény (továbbiakban: Áht.) 91. § (1) bekezdésében előírt beszámolási kötelezettség teljesítéseként az alábbiak szerint terjesztem elő Budapest Főváros Önkormányzata 2017. évi költségvetésének végrehajtásáról szóló zárszámadási rendelet-tervezetet.

Az előterjesztő részben részletesen bemutatásra kerülnek a bevételek és a kiadások, a 2017. évi költségvetési beszámolók összefoglaló adatai, valamint a mellékletek között az Áht. 91. § (2) bekezdésében előírt kimutatások. Mellékletként szerepel továbbá a könyvvizsgálói jelentés és külön kötetben a Vagyonkimutatás.

A kötet második része tartalmazza a zárszámadási rendelet-tervezet szövegét, valamint a kapcsolódó – a költségvetés felépítésének, tartalmának megfelelő – táblázatokat.

**A) A BEVÉTELEK ÉS A KIADÁSOK ALAKULÁSÁNAK RÖVID ÁTTEKINTÉSE**

**Az éves gazdálkodás**ra a pénzügyi helyzet stabilitása volt jellemző, biztosított volt a működőképesség fenntartása, a törvényi és egyéb kötelezettségek teljesítése.

A 2017. évi költségvetésben szereplő bevételek és kiadások alakulását összfővárosi szinten a következő táblázat mutatja be.

1. szövegközi táblázat

**A Fővárosi Önkormányzat bevételeinek és kiadásainak 2017. évi alakulása**





**Költségvetési bevételek/kiadások**

***Előirányzatok alakulásának összefoglaló bemutatása***

A 2017. évi eredeti költségvetésben **tervezett** **költségvetési bevételek** 256.290,9 millió Ft összegű előirányzata év végére 4.010,2 millió Ft-tal, 252.280,7 millió Ft-ra csökkent.

A változások egyenlegét elsősorban a *FÁNK, Pannon Park fejlesztése beruházás* támogatásának következő évekre, a Kormány 1383/2017. (VI. 20.) határozatával összhangban történő átütemezése határozta meg (eredeti előirányzat: 13,3 milliárd Ft, módosított előirányzat 2,7 milliárd Ft).

A 2017. évi eredeti költségvetésben **tervezett költségvetési kiadások** 381.457,7 millió Ft összegű előirányzata év végére 58.139,5 millió Ft-tal, 439.597,2 millió Ft-ra módosult. A növekedést nagyrészt a fejlesztések következő évi ütemeinek fedezetére – a 2016. évi maradvány elszámolásakor – létrehozott keretek indokolják.

***Teljesítések alakulásának összefoglaló bemutatása***

A **költségvetési** **bevételek teljesülése** a módosított előirányzat 89,8%-a, 226.579,8 millió Ft.

A bevételek több, mint 50%-át a közhatalmi bevételek teszik ki, azon belül a meghatározó tétel az iparűzési adóbevétel, melyre december 31-ig 132.472,3 millió Ft folyt be.

A költségvetési bevételek 25.700,9 millió Ft összegű bevételi elmaradásának oka, hogy a felhalmozási bevételek között szereplő *M4-es metró beruházás* 6,9%-on 2.421,4 millió Ft-ra teljesült (a projekt utófinanszírozott, kifizetési kérelmek benyújtására peres eljárások elhúzódása miatt nem kerülhetett sor).

A **költségvetési kiadások teljesülése** a módosított előirányzat 55,2%-a, 242.873,9 millió Ft.

A *működési célú* kiadásokon belül jelentős összeget, mintegy 91.556,0 millió Ft-ot, a közszolgáltató cégek részére, közszolgáltatási szerződés alapján történt kifizetések teszik ki. Legnagyobb összegben a városigazgatási, azon belül is a *közlekedési feladatokra* (76.945,1 millió Ft) történt teljesítés.

A *felhalmozási célú* kiadások tekintetében is a közlekedési beruházások, felújítások teljesítése a legjelentősebb. Az *M3 metróvonal járműfelújítás* feladatra 33.797,7 millió Ft, az előirányzat 81,5%-a került kifizetésre.

A kiadási elmaradás elsősorban a felhalmozási célú kiadások alacsony teljesülésére vezethető vissza.

A felhalmozási kiadások 230.751,8 millió Ft összegű módosított előirányzata 35.263,7 millió Ft keretet tartalmaz, amely a következő évek fejlesztési és felújítási kiadásaira biztosít fedezetet. További 24.703,1 millió Ft feladatokhoz rendelt tartalékösszeg, melynek felhasználása áthúzódik a következő évre.

A tartalékok előirányzat torzító hatását kiszűrve, a felhalmozási kiadások teljesülése 41,7%, azon belül a beruházásoké 43,7%, a felújításoké 30,7%.

A teljesítés elmaradásának oka, hogy a közbeszerzési folyamatok lebonyolításának időigénye, elhúzódása, a többletköltségek felmerülése miatt a beruházások tervezett ütemezése nem mindig tartható.

A **költségvetési egyenleg** -16.294,1 millió Ft (működési 27.722,7 millió Ft, felhalmozási -44.016,8 millió Ft), amelyre a fedezetet a finanszírozási bevételek között szereplő 30.000,0 millió Ft összegű, a kifizetésekkel összhangban, az M3 metróvonal járműfelújítás feladathoz lehívott hitel biztosította.

Az önkormányzati és a céljellegű beruházások, illetve felújítások feladatok szerinti alakulását a rendelet-tervezet 5. és 4. melléklete, a részletes szöveges értékeléseket az előterjesztés 1. és 2. mellékletei tartalmazzák.

**Finanszírozási bevételek/kiadások**

A 2017. évi eredeti költségvetésben **tervezett** **finanszírozási bevételek** 125.166,8 millió Ft összegű előirányzata év végére 354.859,9 millió Ft-tal, 480.026,7 millió Ft-ra módosult, elsősorban az átmenetileg szabad pénzeszközök befektetéséből származó forgalom miatt, valamint a 2016. évi maradvány jóváhagyása és elszámolása következtében.

A **finanszírozási kiadások** 292.710,1 millió Ft összegű tervbevételére év közben került sor, melyből meghatározó tétel a befektetésekből származó forgalom tervbevétele.

A hatályos számviteli szabályok, illetve az Áht. előírásának megfelelően a hitelviszonyt megtestesítő értékpapírok és a lekötött bankbetétek forgalmát a költségvetési előirányzatok és teljesítések között is ki kell mutatni, amely jelentősen torzítja mind a bevételek, mind a kiadások főösszegét. A számviteli szabályok módosítása eredményeképpen a betétlekötések forgalmának a költségvetési előirányzatok közötti elszámolási kötelezettsége megszüntetésre került. Ennek megfelelően mind a bevételeknél, mind a kiadásoknál a lekötött bankbetétek évközi forgalma előirányzat nélkül került teljesítésként elszámolásra, amely szintén torzítást eredményez a teljesítési adatoknak az előirányzatokhoz viszonyított alakulásában.

Az előzőekre tekintettel az értékpapírok és a lekötött bankbetétek évközi forgalmától megtisztított tényleges finanszírozási bevételek és kiadások alakulását a korrigált finanszírozási adatok mutatják be.

A finanszírozási **bevételek korrigált teljesítése** a 257.509,7 millió Ft összegű módosított előirányzathoz képest 138.473,7 millió Ft. Az elmaradás okai nagyrészt az alábbiak.

Az előirányzat tartalmazza a tárgyévet megelőző évben vásárolt, a tárgyévi nyitó állományban szereplő (23.000,0 millió Ft) hitelviszonyt megtestesítő értékpapírok értékesítéséből származó bevételek összegét, amelyek 2017. évben a lejáratkor az értékpapír adás-vételi szerződéseknek megfelelően befolytak. Az évközi új értékpapír befektetések összegével a jogszabályi előírásoknak megfelelően a kiadási előirányzatokat meg kellett emelni, és ezzel egyidejűleg a bevételek tervbevétele is megtörtént. Az így keletkezett bevételek és kiadások forgalma miatti halmozódások egy részének kiszűrése történik a korrigált adatoknál, annak figyelembe vételével, hogy év végén a befektetések záróegyenlegei bevételi vagy kiadási többletet mutatnak. Tárgyévben az értékpapírok állománya 69.365,1 millió Ft összeggel növekedett a nyitó állományhoz képest (tehát a befektetések tárgyévi forgalma kiadási egyenleget mutat), így ez az összeg a korrigálásnál nem került figyelembe vételre.

A finanszírozási bevételek között kell kimutatni még a tervezett ***fejlesztési célú hitelfelvétel***t is, melynek érvényes (módosított) előirányzata 56.495,8 millió Ft. A hitelből tárgyévben 30.000,0 millió Ft került lehívásra az M3 metróvonal járműfelújítás feladathoz kacsolódóan.

A finanszírozási **kiadások korrigált teljesítése** a 70.193,2 millió Ft összegű módosított előirányzat 99,4%-a.

Az értékpapírok és lekötött betétek előzőekben leírtak szerint elszámolt kiadási forgalmán felül, a finanszírozási kiadási előirányzat és a teljesítés is tartalmazza a központi költségvetésből 2016. évben megelőlegezett és a tárgyévben elszámolt normatív állami támogatás összegét (403,4 millió Ft). Ezen kívül a számviteli szabályok szerint tartalmazza még, úgy az előirányzatok, mint az előírt kötelezettségvállalások között a 2018. évre vonatkozó megelőlegezés (424,7 millió Ft) összegét is.

**B) A BEVÉTELEK ÉS A KIADÁSOK ALAKULÁSÁNAK RÉSZLETES BEMUTATÁSA**

**KÖLTSÉGVETÉSI BEVÉTELEK**

A fejezetben szereplő római és arab számozás a 2017. évi költségvetés végrehajtásáról szóló rendelet-tervezet 1. mellékletének (Bevételek alakulása 2017. év) számozásához igazodik.

A 2017. évi eredeti költségvetésben a költségvetési bevételi előirányzatok 256,3 milliárd Ft-os összege a tárgyév végére 252,3 milliárd Ft-ra módosult, a teljesítés 226,6 milliárd Ft (89,8%) összegben valósult meg.

**1. Működési célú támogatások államháztartáson belülről**

Az államháztartáson belülről kapott működési célú támogatások 2017. évi eredeti költségvetésben tervezett 27.240,8 millió Ft-os előirányzata év végére 29.767,8 millió Ft-ra módosult. A teljesülés a módosított előirányzat 100,1%-a, 29.804,6 millió Ft.

***1.1. Önkormányzatok működési támogatásai***

A központi költségvetésből biztosított támogatások eredeti előirányzata 10.168,6 millió Ft, amely év végére 16.694,4 millió Ft-tal, 26.863,0 millió Ft-ra módosult.

Ezen a soron a növekedést elsősorban az eredeti költségvetésben a *Működési célú költségvetési támogatások és kiegészítő támogatások* között megtervezett, a fővárosi közösségi közlekedésre a központi költségvetésből biztosított 15 milliárd Ft támogatás áttervezése okozta (forráscsere). A támogatások feladatok szerinti részletezését ***a rendelet-tervezet 1/e. melléklete*** tartalmazza.

***1.2. Elvonások és befizetések bevételei***

A soron a 884,6 millió Ft módosított előirányzat 852,4 millió Ft-ra teljesült, amely az intézmények befizetési kötelezettségét, elvont, szabad maradványát tartalmazza. Három év közben megszűnt gazdasági szervezet vonatkozásában a Fővárosi Közgyűlés a 1031/2017. (06.21.) határozatával döntött a befizetési kötelezettségek nyilvántartásból történő kivezetéséről.

***1.4. Egyéb működési célú támogatások bevételei államháztartáson belülről***

Az államháztartáson belülről érkezett egyéb működési célú támogatások eredeti előirányzata 17.072,2 millió Ft volt, amely év végére nagyrész az 1.1 pontban említett 15.000,0 Ft összegű támogatás forráscseréje miatt 2.020,3 millió Ft-ra módosult. A teljesülés 2.088,1 millió Ft, a módosított előirányzathoz képest 103,4%, amelynek részletezését a 2. szövegközi táblázat mutatja be.

|  |  |  |  |  |  |
| --- | --- | --- | --- | --- | --- |
|  |  |  | 2. szövegközi táblázat | | |
|  |  |  |  |  |  |
| **Egyéb működési célú támogatások bevételei államháztartáson belülről** | | | | | |
| **2017. év** | | | | | |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 100100 | Fővárosi Önkormányzati Rendészeti Főigazgatóság | 8 166 | 9 618 | 9 617 | 100,0 |
| 200000 | Szociálpolitika | 430 052 | 548 586 | 547 826 | 99,9 |
| 300000 | Köznevelés | - | 232 777 | 219 739 | 94,4 |
| 500000 | Kultúra | 61 700 | 336 886 | 323 863 | 96,1 |
| **Költségvetési intézmények összesen** | | **499 918** | **1 127 867** | **1 101 046** | **97,6** |
|  |  |  |  |  |  |
| **Főpolgármesteri Hivatal** | |  |  |  |  |
| 713701 | Időközi választások | - | 141 | 140 | 99,3 |
| **Főpolgármesteri Hivatal összesen** | | **-** | **141** | **140** | **99,3** |
|  |  |  |  |  |  |
| 853501 | Egyéb műk. célú tám. bevételei áht-n belülről | 16 552 787 | 872 755 | 967 417 | 110,8 |
| 856302 | Utcai szociális munka támogatása | 19 500 | 19 500 | 19 500 | 100,0 |
| **Önkormányzati feladatok** | | **16 572 287** | **892 255** | **986 917** | **110,6** |
|  |  |  |  |  |  |
| **Mindösszesen** | | **17 072 205** | **2 020 263** | **2 088 103** | **103,4** |

A ***költségvetési intézményeknél*** a *Szociálpolitikai ágazat* rendelkezik a legnagyobb előirányzattal, ahol a 547,8 millió Ft-os teljesítésből 539,3 millió Ft a BMSZKI-ban realizálódott és nagyrészt a hajléktalan személyek egészségügyi ellátásához az OEP-től átvett pénzeszközöket tartalmazza (24 órás ügyeleti ellátás, járóbeteg szakrendelés, krónikus fekvőbeteg ellátás).

A *Kulturális ágazatnál* a tervezett bevétel 96,1%-ra teljesült. Itt jelennek meg a Fővárosi Szabó Ervin Könyvtár, a Budapesti Történeti Múzeum, a Budapest Főváros Levéltára, valamint a Fővárosi Állat és Növénykert részére a Nemzeti Kulturális Alap, az EMMI, az Emberi Erőforrások Minisztériuma, valamint a kerületi önkormányzatok által biztosított feladathoz kötött támogatások, továbbá a NAV által utalt 1%-os felajánlások.

A ***Főpolgármesteri* *Hivatal***esetében a bevételek a tervezettnek megfelelően realizálódtak.

Az ***Önkormányzat*** feladatonként részletezett bevételeit a ***rendelet-tervezet 1/b. melléklet*** I. pontja tartalmazza. Jelentősebbek a közterület hasznosítással és a parkolással kapcsolatos bevételek, amelyek a tervezett felett teljesültek.

**2. Felhalmozási célú támogatások államháztartáson belülről**

Az eredeti előirányzat 60.224,9 millió Ft, mely tárgyév végére 50.165,4 millió Ft-ra módosult. A teljesülés 19.791,6 millió Ft, 39,4 %, mely az előirányzat súlya miatt meghatározza a teljes felhalmozási bevétel alakulását.

***2.1. Felhalmozási célú önkormányzati támogatások***

A 13.572,0 millió Ft összegű eredeti előirányzat év közben 3.166,4 millió Ft-ra csökkent, a teljesülés 94,5%, 2.993,4 millió Ft, melynek feladatok szerinti részletezését a ***rendelet-tervezet 1/c. mellékletének*** I./b) pontja tartalmazza.

A FÁNK, Pannon Park fejlesztése feladathoz kapcsolódóan a Fővárosi Közgyűlés 2017. augusztus 30-án döntött arról, hogy a feladat eredeti műszaki tartalmának teljeskörű – a 1383/2017.(VI.20.) Kormányhatározat alapján biztosított állami költségvetési többletforrással történő – megvalósítása érdekében a beruházás befejezési határidejét 2020. december 31-re módosítja. A Kormányhatározattal összhangban a feladat a következő évekre átütemezésre került. A tárgyévi támogatási bevétel módosított előirányzata 2.725,0 millió Ft volt, amely 100,0%-ra teljesült.

Szintén jelentős az *Egy és két számjegyű országos főközlekedési utak fővárosi szakaszai karbantartásának 2016. évi támogatása* feladat (250,0 millió Ft), amely befolyt az Önkormányzat számlájára.

***2.2. Felhalmozási célú támogatási kölcsön visszatérítése, igénybevétele államháztartáson belülről***

A soron a Városrehabilitációs Keretből önkormányzatok részére nyújtott kamatmentes kölcsönök visszatérülése szerepel. A kölcsöntörlesztés a megállapodásokban rögzített ütemezésnek megfelelően megtörtént, a teljesülés 47,4 millió Ft, a módosított előirányzat 100,0%-a.

***2.3., 2.4. Egyéb felhalmozási célú támogatások államháztartáson belülről***

Az államháztartáson belülről érkezett egyéb felhalmozási célú támogatások eredeti előirányzata 46.605,5 millió Ft, módosított előirányzata 46.951,6 millió Ft, teljesülése 16.750,8 millió Ft (35,7 %), melynek részletezését a 3. szövegközi táblázat mutatja be.

|  |  |  |  |  |  |
| --- | --- | --- | --- | --- | --- |
|  |  |  | 3. szövegközi táblázat | | |
|  |  |  |  |  |  |
| **Egyéb felhalmozási célú támogatások bevételei államháztartáson belülről** | | | | | |
| **2017. év** | | | | | |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények összesen** | | **15 000** | **118 481** | **101 347** | **85,5** |
| 100100 | Fővárosi Önkormányzat Rendészeti Igazgatóság | - | 331 | 332 | 100,3 |
| 200000 | Szociálpolitika | - | 22 300 | 22 300 | 100,0 |
| 500000 | Kultúra | 15 000 | 95 850 | 78 715 | 82,1 |
| *ebből:* |  |  |  |  |  |
|  | *- beruházási célú* | *15 000* | *107 216* | *96 081* | *89,6* |
|  | *- felújítási célú* | *-* | *11 265* | *5 265* | *46,7* |
|  |  |  |  |  |  |
| **Önkormányzati feladatok összesen** | | **46 590 491** | **46 833 126** | **16 649 443** | **35,6** |
| *ebből:* |  |  |  |  |  |
|  | *- beruházási célú* | *46 590 491* | *45 994 668* | *16 649 443* | *36,2* |
|  | *- felújítási célú* | *-* | *838 458* | *-* |  |
|  |  |  |  |  |  |
| **Mindösszesen** | | **46 605 491** | **46 951 607** | **16 750 790** | **35,7** |

A ***költségvetési intézményi*** körön belül a *Kulturális ágazatnál* szereplő beruházási célú támogatási bevétel nagy része (66,6 millió Ft) a Fővárosi Szabó Ervin Könyvtárnál a Széchenyi 2020 program keretében az Emberi Erőforrás Minisztériuma által (EFOP) pályázat útján múzeumok és könyvtárak kiemelt fejlesztésére nyújtott támogatás.

Az ***Önkormányzatnál*** realizálódott bevétel feladatok szerinti részletezését ***a rendelet-tervezet 1/c. mellékletének*** I./a, illetve I./c. pontja tartalmazza.

A módosított előirányzathoz képest az elmaradás döntően az *M4-es metró beruházáshoz* kapcsolódik.

Az IKOP támogatás teljes egészében lehívásra és felhasználásra került. 2018. februárban a projektek záró pénzügy és közbeszerzési ellenőrzése megtörtént, a műszaki ellenőrzés még folyamatban van.

A teljesülés elmaradása a KÖZOP és kiegészítő támogatások alacsony teljesüléséhez kapcsolódik. A folyamatban lévő peres eljárások, a korábbi becslésekhez képest jelentősen elhúzódtak, a tárgyév végéig több eljárás lezárása nem történt meg, így nem került sor kifizetési kérelem benyújtására.

Az Egységes Támogatási Szerződés (ETSZ) 5. számú módosítását a Fővárosi Közgyűlés az 1722/2017. (12.06.) számú határozatával fogadta el. Az ETSZ módosítása lehetővé teszi a kiegészítő finanszírozás felhasználását a projekt peres ügyeinek lezárása érdekében felmerült költségekre 2019. december 31-ig, azzal a kikötéssel, hogy 2018. június 30-a után a Kormány jóváhagyásával kerülhet sor a megmaradt forrás felhasználására. 2019. december 31-et követően pedig a felek kikötik a peres eljárások várható lezárását és így a számlák várható kifizetését alapul véve az évenkénti felülvizsgálatot.

*A beruházási célú támogatások áht-n belülről* soron jelentős előirányzattal rendelkeznek még az alábbi feladatok.

A *Fővárosi hulladékgazdálkodási rendszer bővítése, a hulladékfeldolgozás és újrahasznosítás arányának növelése* feladathoz a kapcsolódó KEHOP támogatás előirányzata 4.174,7 millió Ft volt, amely 100,0%-ra teljesült. A beérkezett bevétel támogatási előlegként került a tárgyévben lehívásra.

A KEHOP által támogatott *Budapest Komplex Integrált Szennyvízelvezetése* projekt tervezett támogatási előirányzata 1.463,6 millió Ft volt, amely 16,2%-on, 237,6 millió Ft-ra teljesült. A fennmaradó 1.226,0 millió Ft 2018. januárban érkezett be. A beérkezett bevétel támogatási előlegként került lehívásra.

A legnagyobb bevétel a KEHOP forrásból támogatási előlegként a *Fővárosi hulladékgazdálkodási rendszer fejlesztése* feladatra tárgyév végén beérkezett 6.496,1 millió Ft volt. A feladat megvalósítása 2018., 2019. években várható.

**3. Közhatalmi bevételek**

A közhatalmi bevételek eredeti előirányzata 129.619,2 millió Ft, módosított előirányzata 129.659,3 millió Ft, a teljesülés 133.278,3 millió Ft (102,8%).

E bevételeken belül meghatározó részarányt az iparűzési adó képvisel.

A fővárosi önkormányzati gazdaság egészét tekintve a 239 milliárd Ft iparűzési adóbevételből a forrásmegosztási törvény szerinti szabályozás figyelembe vételével a Fővárosi Önkormányzatra jutó rész 129.060,0 millió Ft, amely 102,6%-on, 132.472,3 millió Ft-ra teljesült a tárgyév végére.

A közhatalmi bevételek alakulását az alábbi szövegközi táblázat mutatja be.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | | 4. szövegközi táblázat | | | |
| **Közhatalmi bevételek** | | | | | | | | |
| **2017. év** | | | | | | | | |
|  |  |  | |  | | ezer Ft | |
| **Megnevezés** | **Eredeti előirányzat** | **Módosított előirányzat** | | **Tény** | | **Index % (4/3\*100)** | |
| **1** | **2** | **3** | | **4** | | **5** | |
| **Költségvetési intézmények** | | |  | |  | |  | |
| 100100 Fővárosi Önkormányzati Rendészeti Főigazgatóság | 95 000 | 95 000 | | 86 036 | | 90,6 | |
| **Költségvetési intézmények összesen** | **95 000** | **95 000** | | **86 036** | | **90,6** | |
|  |  |  | |  | |  | |
| **Önkormányzati feladatok** | | |  | |  | |  | |
| Jövedelemadók: termőföld bérbeadásából szárm. jöv. utáni SZJA | 200 | 200 | | 214 | | 107,0 | |
| Vagyoni típusú adók: építményadó | 77 000 | 77 000 | | 74 795 | | 97,1 | |
| Termékek és szolgáltatások adói | 129 146 000 | 129 146 000 | | 132 582 154 | | 102,7 | |
| *- iparűzési adó* | *129 060 000* | *129 060 000* | | *132 472 260* | | 102,6 | |
| *- idegenforgalmi adó* | *86 000* | *86 000* | | *109 894* | | 127,8 | |
| Egyéb közhatalmi bevételek | 301 000 | 341 117 | | 535 127 | | 156,9 | |
| *- késedelmi pótlék és bírság bevételek* | *236 000* | *236 000* | | *448 834* | | *190,2* | |
| *- környezetvédelmi bírság bevételek* | *-* | *40 117* | | *40 157* | | *100,1* | |
| *- Fővárosi Önk. Rendészeti Igazgatóság által beszedett helyszíni bírság* | *65 000* | *65 000* | | *46 136* | | *71,0* | |
| **Önkormányzati feladatok összesen** | **129 524 200** | **129 564 317** | | **133 192 290** | | **102,8** | |
| **Mindösszesen** | **129 619 200** | **129 659 317** | | **133 278 326** | | **102,8** | |

***3.2. Építményadó***

Az építményadó 77,0 millió Ft-os előirányzata 74,8 millió Ft-ra (97,1%-ra) teljesült.

***3.3. Termékek és szolgáltatások adói***

***3.3.1. Iparűzési adóbevétel***

A Fővárosi Önkormányzat 129.060,0 millió Ft összegre tervezett iparűzési adó bevétele 102,6%-ra, 132.472,3 millió Ft-ra teljesült. A többletbevétel az alábbi tényezők együttes hatásának eredménye.

A KSH előzetes adatai alapján a 2017. évi GDP a tervezett 3%-hoz képest 1% ponttal kedvezőbben alakult, ugyanakkor a fogyasztói árak 2,4%-kal emelkedtek. A fővárosra jellemző hangsúlyos szektorok 2017. évi gazdasági teljesítménye változatlanul pozitív képet mutatnak. Az adótúlfizetés visszaigénylések összege az előző évi 7 milliárd forintról 10,4 milliárd forintra ugrott.

A terv kedvező teljesítéséhez hozzájárult az adóellenőrzési és végrehajtási eljárások adózói fegyelmet erősítő hatása is.

***3.3.2. Idegenforgalmi adó***

A 2016. évre tervezett idegenforgalmi adó bevételi előirányzata 86,0 millió Ft, amellyel szemben 109,9 millió Ft folyt be, ami 127,8 % teljesítést jelent.

A túlteljesülés oka a kereskedelmi szálláshelyeken eltöltött vendégéjszakák számának és a szálláshelyek árbevételének számottevő növekedése.

Tárgyévben 8 kerületi önkormányzat adta meg a Fővárosi Önkormányzatnak a beleegyezését az idegenforgalmi adó kivetéséhez (XVI-XXIII. kerület), amelyhez kapcsolódóan a megosztandó bevétel tervezett összege 11,0 millió Ft volt. A forrásmegosztás utáni tervezett összeg 5,9 millió Ft.

A Margitszigethez kapcsolódóan várt, nem megosztandó idegenforgalmi bevétel tervezett összege pedig 80,1 millió Ft volt.

***3.4. Egyéb közhatalmi bevételek***

Az eredeti költségvetésben szereplő 396,0 millió Ft eredeti előirányzat a tárgyév végére 436,1 millió Ft-ra módosult, a teljesülés 142,4%, 621,2 millió Ft. A soron a késedelmi pótlék és bírság bevételek és a FÖRI által beszedett helyszíni bírság összegei szerepelnek.

**4. Működési bevételek**

A működési bevételek módosított előirányzata 33.975,2 millió Ft, mely a tervezettet meghaladóan, 103,4 %-ra, 35.127,4 millió Ft-ra teljesült.

***4.1. Készletértékesítések, szolgáltatások bevételei***

A készletértékesítések, szolgáltatások bevételeinek alakulását a 5. és 6. szövegközi táblázatok mutatják be.

|  |  |  |  |  |  |
| --- | --- | --- | --- | --- | --- |
|  |  |  | 5. szövegközi táblázat | | |
|  |  |  |  |  |  |
| **Készletértékesítések, szolgáltatások bevételei (intézmények, Főpolgármesteri Hivatal)** | | | | | |
| **2017. év** | | | | | |
|  |  |  |  |  |  |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 100100 | Fővárosi Önkormányzati Rendészeti Főigazgatóság | 116 957 | 114 503 | 112 763 | 98,5 |
| 100200 | Fővárosi Csarnok és Piac Igazgatóság (CSAPI) | 2 803 200 | 2 803 200 | 1 282 805 | 45,8 |
| 200000 | Szociálpolitika | 520 883 | 512 008 | 501 791 | 98,0 |
| 300000 | Köznevelés | 137 808 | 218 341 | 273 989 | 125,5 |
| 500000 | Kultúra | 2 792 374 | 2 878 881 | 2 565 178 | 89,1 |
| **Költségvetési intézmények összesen** | | **6 371 222** | **6 526 933** | **4 736 526** | **72,6** |
|  |  |  |  |  |  |
| **Főpolgármesteri Hivatal** | | **1 428** | **1 428** | **1 436** | **100,6** |
|  |  |  |  |  |  |
| **Mindösszesen** | | **6 372 650** | **6 528 361** | **4 737 962** | **72,6** |

A ***költségvetési intézményi***címeken a készletértékesítés és szolgáltatások bevételei 72,6%-on teljesültek.

Legnagyobb előirányzattal a Fővárosi Csarnok és Piac Igazgatóság és a kulturális ágazathoz tartozó intézmények rendelkeznek.

A *Fővárosi Csarnok és Piac Igazgatóság* bevételei között a készletértékesítések mellett az eseti, napi kirakások, reklámhelyek bérbeadása, közös költségek, átalánydíjak, valamint a közvetített szolgáltatások bevétele szerepel.

A *Kulturális ágazaton* belül a készletértékesítés és szolgáltatás bevételek között legjelentősebb összeggel a Fővárosi Állat- és Növénykert rendelkezik (1.507,7 millió Ft), amelynek nagy része belépőjegy értékesítésből származó bevétel. Jelentősebb bevétellel rendelkezik még a Budapesti Történeti Múzeum (belépőjegy bevétele és a régészeti feltárásból származó bevétele összesen 685,7 millió Ft).

A ***Főpolgármesteri Hivatalnál*** realizálódott bevétel a Fővárosi Közlöny értékesítéséből származik.

Az ***Önkormányzatnál*** teljesült bevételek alakulását az 6. szövegközi táblázat címek szerint mutatja be.

|  |  |  |  |  |  |
| --- | --- | --- | --- | --- | --- |
|  |  |  | 6. szövegközi táblázat | | |
|  |  |  |  |  |  |
| **Készletértékesítések, szolgáltatások bevételei (önkormányzat)** | | | | | |
| **2017. év** | | | | | |
|  |  |  |  |  |  |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Önkormányzati feladatok** | |  |  |  |  |
| 823701 | Főv. Településtisztasági és Környezetvédelmi Kft. | 979 468 | 979 468 | 823 327 | 84,1 |
| 850101 | Értékesítések, szolgáltatások bevételei | 1 751 991 | 1 751 991 | 2 710 492 | 154,7 |
| ebből: |  |  |  |  |  |
|  | - BKK Zrt-től közszolgáltatási szerződés alapján befolyó behajtási díjbevétel | 1 743 060 | 1 743 060 | 2 701 180 | 155,0 |
|  | - Informatikai szolgáltatások ellenértéke | 8 931 | 8 931 | 9 144 | 102,4 |
|  | - Egyéb szolgáltatások | - | - | 168 | - |
| 855101 | Bérleti és lízingdíjbevételek | 2 106 983 | 2 106 983 | 2 114 823 | 100,4 |
| ebből: |  |  |  |  |  |
|  | - Üzemeltetési feladatokon | 47 556 | 47 556 | 48 427 | 101,8 |
|  | - Vagyongazdálkodási feladatokon | 1 628 535 | 1 628 535 | 1 582 067 | 97,1 |
|  | - Lakásgazdálkodási feladatokon | 310 038 | 310 038 | 329 319 | 106,2 |
|  | - Kulturális feladatokon | 854 | 854 | 15 677 | - |
|  | - Városüzemeltetési feladatokon | - | - | 60 000 | - |
|  | - Pénzügyi Főosztály | 120 000 | 120 000 | 79 333 | 66,1 |
| 855401 | Egyéb működési bevételek | 3 937 | 3 937 | 12 926 | - |
| 855601 | Közterület-használati díjbevétel | 845 520 | 845 520 | 1 151 086 | 136,1 |
| 880601 | Pályázati támogatással vásárolt bérlakások működési kiadásai | 3 162 | 3 162 | 2 823 | 89,3 |
| 883401 | Főv. Önkormányzat tulajdonában lévő lakások üzemeltetése | 1 636 | 1 636 | 1 810 | 110,6 |
| 883601 | Út-, hídfenntartás | 130 | 130 | - | - |
| 890101-890401, 890701 | Képviselő csoportok, bizottságok, tanácsnokok | - | - | 33 | - |
| 887401 | Vállalkozási és vagyonkezelési feladatok | 669 | 669 | 725 | 108,4 |
| 888301 | Közterületi parkolási feladatok | 1 352 004 | 1 445 641 | 1 565 004 | 108,3 |
|  |  |  |  |  |  |
| **Készletértékesítések, szolgáltatások összesen** | | **7 045 500** | **7 139 137** | **8 383 049** | **117,4** |

Az ***Önkormányzatnál*** teljesült készletértékesítési, szolgáltatási bevétel összességében 17,4%-kal meghaladja a tervezettet. Az előirányzatot meghaladó teljesítésre leginkább az 1.752,0 millió Ft előirányzattal rendelkező *850101 Értékesítések, szolgáltatások bevételei* cím 154,7%-os, valamint az 845,5 millió Ft előirányzattal rendelkező *855601 Közterület-használati díjbevétel* cím 136,1%-os teljesítése volt hatással.

Jelentősebb előirányzattal rendelkező címeken a bevételek az alábbiak szerint teljesültek.

A **823701 Fővárosi Településtisztasági és Környezetvédelmi Kft.** cím 823,3 millió Ft összegű teljesítése a Budapesti Központi Szennyvíztisztító telepről az FTSzV. Kft. által elszállított szennyvíziszap, valamint a monitoring busz üzemeltetési költségének közvetített szolgáltatásként történő tovább számlázásából származó bevételt tartalmazza.

A **850101 Értékesítések, szolgáltatások bevételei** cím 2.710,5 millió Ft összegű teljesítéséből 2.701,2 millió Ft behajtási díjbevétel, amely a közút nem közlekedési célú igénybevételéből és a behajtási engedélyek utáni fizetett díjakból származik, melyeket kiegészülve a taxi droszt-díj bevételekkel, már a Budapest Közút Zrt. számlázza ki a Fővárosi Önkormányzat nevében, megbízásából.

A **855101 Bérleti és lízingdíj bevétel** címén befolyt 2.114,8 millió Ft-ból legjelentősebb összeg, 1.582,1 millió Ft a vagyongazdálkodási feladatokhoz kapcsolódik.

A bérleti díjak egy részét az érvényben lévő közszolgáltatási szerződés alapján a BFVK Zrt. szedi be. Ide tartoznak a színházak által fizetett haszonbérleti díjak, valamint az egyéb bérlőktől beszedett bérleti díjak összesen 670,7 millió Ft összegben, továbbá a BÁLNA épület bérleti díjából és a parkoló automatákból származó 439,9 millió Ft bevétel.

További jelentős bevételek származnak a Vagyongazdálkodási Főosztály feladatkörébe tartozó helyiségek bérleti díjából. Ide tartozik az önkormányzati tulajdonú épületek, telkek, az aluljárókban lévő helyiségek, a transzformátorállomások, valamint a Duna-parti ingatlanok bérleti díja, továbbá az Újpesti Vagyonkezelő Zrt. által fizetett bérleti díj, összesen 471,5 millió Ft összegben.

A **855601 Közterület-használati díjbevétel** cím bevételei a 845,5 millió Ft előirányzatot meghaladóan, 1.151,1 millió Ft-ra, 136,1%-on teljesültek. A bevételek a Fővárosi Önkormányzat tulajdonában lévő közterületek ideiglenes bérbeadásából származnak. A túlteljesülés oka, hogy a

a filmforgatási közterület-használatból származó bevétel megduplázódott az előző évihez képest. Tárgyévben csak minimális, 0,4%-os díjtételemelkedés volt 2017. július 1-től.

A **888301 Közterület parkolási feladatok**cím1.445,6 millió Ft-os módosított előirányzata 108,3%-on, 1.565,0 millió Ft-ra teljesült.

Együttműködési megállapodás alapján a Fővárosi Önkormányzat tulajdonában lévő fizető közterületi várakozóhelyek után befolyt díjakat és pótdíjakat a Fővárosi Önkormányzat nevében a I., II., III., VI., VII., VIII., IX., XIII. és a XIV. kerület szedi be. A kerületek a beszedett bruttó parkolási bevételből a Fővárosi Önkormányzat tulajdonában álló várakozóhelyekkel összefüggő költségeket levonva, a fennmaradó összeget utalják át a Fővárosi Önkormányzat bankszámlájára.

***4.2. Ellátási díjak***

Ellátási díjak a ***költségvetési intézmények*** címein jelentkeznek. Az eredetileg tervezett 4.373,9 millió Ft-os előirányzat év közben 4.378,1 millió Ft-ra módosult, a teljesítés 4.366,3 millió Ft, a tervezett bevétel 99,7%-a.

Ágazati megoszlásukat a 7. szövegközi táblázat mutatja be.

|  |  |  |  |  |  |
| --- | --- | --- | --- | --- | --- |
|  |  |  | 7. szövegközi táblázat | | |
|  |  |  |  |  |  |
| **Ellátási díjak alakulása** | | | | | |
| **2017. év** | | | | | |
|  |  |  |  |  |  |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 200000 | Szociálpolitika | 3 999 601 | 4 047 080 | 4 001 773 | 98,9 |
| 300000 | Köznevelés | 374 314 | 331 043 | 364 508 | 110,1 |
|  |  |  |  |  |  |
| **Költségvetési intézmények összesen** | | **4 373 915** | **4 378 123** | **4 366 281** | **99,7** |

***4.3. Egyéb működési bevételek***

Az egyéb működési bevételek a ***költségvetési* *intézményeknél***, a ***Főpolgármesteri Hivatalnál***és az ***Önkormányzatnál*** is a tervezett felett realizálódtak.

Címek szerinti alakulását a 8. szövegközi táblázat mutatja be.

|  |  |  |  |  |  |
| --- | --- | --- | --- | --- | --- |
|  |  |  | 8. szövegközi táblázat | | |
|  |  |  |  |  |  |
| **Egyéb működési bevételek** | | | | | |
| **2017. év** | | | | | |
|  |  |  |  |  |  |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 100100 | Fővárosi Önkormányzati Rendészeti Főigazgatóság | 11 932 | 15 048 | 8 252 | 54,8 |
| 100200 | Fővárosi Csarnok és Piac Igazgatóság (CSAPI) | - | - | 7 562 | - |
| 200000 | Szociálpolitika | 30 709 | 41 965 | 39 753 | 94,7 |
| 300000 | Köznevelés | 610 | 2 298 | 8 916 | 388,0 |
| 500000 | Kultúra | 19 800 | 43 530 | 48 539 | 111,5 |
| **Költségvetési intézmények összesen** | | **63 051** | **102 841** | **113 022** | **109,9** |
|  |  |  |  |  |  |
| **Főpolgármesteri Hivatal** | | **4 200** | **4 200** | **17 309** | **412,1** |
|  |  |  |  |  |  |
| **Önkormányzati feladatok** | | **41 313** | **142 600** | **312 151** | **218,9** |
|  |  |  |  |  |  |
| **Mindösszesen** | | **108 564** | **249 641** | **442 482** | **177,2** |

A ***költségvetési* *intézményeknél*** tervezett egyéb működési bevételek elsősorban az alkalmazottak térítéseihez, kötbérhez kapcsolódnak.

A***Főpolgármesteri Hivatalnál*** az egyéb működési bevételek között elsősorban a közbeszerzési dokumentáció díja, ajánlati biztosíték, regisztrációs díj, alkalmazottak térítései jelennek meg. Tárgyévben nem tervezett bevételként az egészségügyi ágazatban nyújtott munkáltatói lakáskölcsön követelések utáni késedelmi kamat törlesztésre befizetett összegek is itt szerepelnek 10,6 millió Ft összegben.

Az ***Önkormányzatnál*** **a** **855401 Egyéb működési bevételek** cím rendelkezik a legnagyobb előirányzattal (119,6 millió Ft), ahol a teljesítés 273,7 millió Ft, 228,9%.

A túlteljesülés nagyrészt az alábbi, nem tervezett bevételekből adódik.

* 43,5 millió Ft, a BKSZT beruházásnál a korábban támogatás lehívásaként benyújtásra került beruházási számla támogatási részének leutalása megtagadásra került. A Fővárosi Ítélőtábla 5.Pf.20.427/2016/4/11. sz. ítéletében kötelezte a Nemzeti Fejlesztési Minisztériumot, mint a vállalkozási szerződést jóváhagyó Közreműködő Szervezet jogutódját, hogy a Választottbíróság által az OVIBER Kft., mint a BKSZT FIDIC Mérnökének követelését elismerő határozata alapján benyújtott számlájának támogatási részét térítse meg Budapest Főváros Önkormányzata részére 135.360 € tőke és annak 4.634 € kamata összegéig.
* 22,0 millió Ft a Fővárosi Vízművektől érkezett selejtezett anyagok utáni bevétel. A Fővárosi Vízművekkel kötött Vagyonkezelési Szerződés V./4. pontja alapján a Társaság a Fővárosi Önkormányzat tulajdonát képező, feleslegessé vált eszközöket saját selejtezési szabályzata alapján jogosult kiselejtezni. A 2013., 2014. és 2015. évek alatt megközelítőleg 485.684 kg öntvény cső és 31.340 kg acél cső vagyontárgy került leselejtezésre. A leselejtezett anyagok a Fővárosi Önkormányzat kötelező feladatellátásához már nem szükséges, azok további egyéb hasznosítása nem volt lehetséges, ezért az Önkormányzat felhatalmazta a Társaságot a leselejtezett eszközök értékesítésére.
* 12,3 millió Ft, a Sárrét park 4. épülete átadásra került XIV. kerület, Zugló Önkormányzata tulajdonába, mellyel együtt a megállapodás értelmében a vevőtartozás (lakbértartozás) is átadásra került. A követelés egy része már 2016. évben befolyt, a fennmaradó részt a zuglói önkormányzat a tárgyévben megfizette. A bevétel – mivel már nem tekinthető lakbértartozásnak – egyéb bevételként került elszámolásra.

A fentieken túl itt jelentek meg a késedelmi kamatok, kártérítések, kötbérek összegei, melyek a tervezettnél magasabb összegben teljesültek.

Szintén jelentős előirányzattal rendelkezik a soron belül a **883601 Út-, hídfenntartás** cím, ahol a 22,0 millió Ft összegű előirányzat 171,9 %-on, 37,8 millió Ft-ra teljesült.

A többletbevételt az út-, hídfenntartáshoz kapcsolódóan a biztosítók által megfizetett kártérítés tervezetthez képest történő túlteljesülése okozta.

***4.4.Tulajdonosi bevételek***

A soron került megtervezésre a tárgyi eszközök vagyonkezelésbe, használatba adásából származó bevételek és az osztalékbevételek. A 6.786,0 millió Ft összegű eredeti előirányzata év közben változatlan maradt. A sor teljesítése 136,2%, 9.238,2 millió Ft az alábbiak szerint.

***4.4.1. Tárgyi eszközök vagyonkezelésbe, haszonbérbe, használatra, üzemeltetésre adásából származó bevételek***

Az ***Önkormányzatnál*** a **851801 Tárgyi eszközök üzemeltetésbe, vagyonkezelésbe, haszonbérbe adásából származó bevétel** címen:

* a Fővárosi Csatornázási Művek Zrt. által csatornahasználati és bérleti díjként fizetett összeg (előirányzat és tény 2.515,5 millió Ft),
* a Csepeli Szennyvíztisztító Telep Fővárosi Vízművek, mint üzemeltető által fizetett bérleti díja (előirányzat 2.878,8 millió Ft, tény 3.043,2 millió Ft),
* a nyugdíjasházakba bekerülés térítéséből származó bevétel (előirányzat 35,0 millió Ft, tény 285,8 millió Ft),

szerepel, mely összeségében 5.844,5 millió Ft összegben, 101,7%-ra teljesült.

A ***költségvetési intézményeknél*** a *Fővárosi Önkormányzat Csarnok és Piac Igazgatósága* által a tartós helyiségek, különféle eszközök szerződés szerinti bérbeadásából származó 1.569,5 millió Ft összegű bevétel szerepel.

A sor összességében 7.414,0 millió Ft összegben, 129,0%-ra teljesült.

***4.4.2. Osztalékbevételek***

Az eredeti költségvetésben 1.040,8 millió Ft összegben tervezett osztalékbevétel előirányzata év végére nem változott, a teljesítés 1.824,2 millió Ft, 175,3%.

A túlteljesülést nagyrészt a Budapesti Városigazgatóság Holding Zrt. által a 2017. június 30-i fordulónapra elkészített közbenső beszámolója alapján, a Fővárosi Közgyűlés 1071/2017. (08.30.) számú határozatának megfelelően átutalt osztalékelőleg okozta. A BVH Zrt. a tagvállalataitól – a 2016. évi eredményük alapján – összesen 5.705,6 millió Ft osztalék megfizetését írta elő (Budapest Temetkezési Intézet Zrt 205,6 millió Ft, Budapest Gyógyfürdői Zrt. 500,0 millió Ft, Főtáv Zrt. 5.000,0 millió Ft). A közbenső mérlegkészítés időpontjáig a tagvállalatok által teljesített osztalék 1.000,0 millió Ft volt, melyet az FTSZV Kft. üzletrész értékesítése okán befolyt további 273,0 millió Ft növelt. Fentiek alapján a Fővárosi Önkormányzat 1.258,0 millió Ft osztalékelőleg BVH Zrt. általi megfizetéséről döntött.

|  |  |  |  |  |  |
| --- | --- | --- | --- | --- | --- |
|  |  |  | 9. szövegközi táblázat | | |
|  |  |  |  |  |  |
| **Osztalékbevételek alakulása** | | | | | |
| **2017. év** | | | | | |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 100201 | Fővárosi Csarnok és Piac Igazgatóság (CSAPI) | 110 000 | 110 000 | 109 262 | 99,3 |
|  |  |  |  |  |  |
| **Önkormányzat** | |  |  |  |  |
| **852001** | **Osztalékbevételek** | **930 835** | **930 835** | **1 714 956** | **184,2** |
| ebből: |  |  |  |  |  |
|  | Budapesti Városigazgatóság Holding Zrt. | 485 000 | 485 000 | 1 258 000 | 259,4 |
|  | BFVK Zrt. stratégiai csoportjába tartozó részvények | 445 835 | 445 835 | 456 956 | 102,5 |
|  | *Nagybani Piac Zrt.* | *440 585* | *440 585* | *440 585* | *100,0* |
|  | *Pátria Nyomda Zrt.* | *5 000* | *5 000* | *5 597* | *111,9* |
|  | *MIGÉRT Zrt.* | *250* | *250* | *338* | *135,2* |
|  | *Magyar Építő Zrt.* | *-* | *-* | *10 436* | *-* |
| **Mindösszesen** | | **1 040 835** | **1 040 835** | **1 824 218** | **175,3** |

***4.5. Kiszámlázott ÁFA és ÁFA visszatérítés***

A soron került megtervezésre a termékértékesítés, szolgáltatás után kiszámlázott általános forgalmi adó, valamint az adóhatóságtól visszaigényelt általános forgalmi adó.

A 5.954,6 millió Ft összegű eredeti előirányzat év végére az 6.136,2 millió Ft-ra módosult. A teljesülés 98,0%, 6.016,0 millió Ft.

***4.6. Kamatbevételek és egyéb pénzügyi műveletek bevételei***

A kamatbevételek és egyéb pénzügyi műveletek bevételei alakulását részletesen a 10. szövegközi táblázat mutatja be.

|  |  |  |  |  |  |
| --- | --- | --- | --- | --- | --- |
|  |  |  | 10. szövegközi táblázat | | |
|  |  |  |  |  |  |
| **Kamatbevételek és egyéb pénzügyi műveletek bevételei** | | | | | |
| **2017. év** | | | | | |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (5/4\*100)** |
| **1** | **2** | **3** | **4** | **5** | **6** |
| **Költségvetési intézmények** | |  |  |  |  |
| 100100 | Fővárosi Önkormányzati Rendészeti Főigazgatóság | - | - | 14 | - |
| 100200 | Fővárosi Csarnok és Piac Igazgatóság (CSAPI) | 1 000 | 1 000 | 1 960 | 196,0 |
| 200000 | Szociálpolitika | 5 150 | 1 161 | 127 | 10,9 |
| 300000 | Köznevelés | - | 11 | 15 | 136,4 |
| 500000 | Kultúra | 100 | 125 | 35 | 28,0 |
| **Költségvetési intézmények összesen** | | **6 250** | **2 297** | **2151** | **93,6** |
|  |  |  |  |  |  |
| **Főpolgármesteri Hivatal** | | **-** | **-** | **12** |  |
|  |  |  |  |  |  |
| **Önkormányzati feladatok (855501)** | |  |  |  |  |
| **Kamatbevételek** | | ***760 547*** | ***2 755 458*** | ***1 892 243*** | ***68,7*** |
| **Egyéb pénzügyi műveletek bevételei** | | ***-*** | ***-*** | ***49 010*** | ***-*** |
| **Önkormányzati feladatok összesen** | | **760 547** | **2 755 458** | **1 941 253** | **70,5** |
|  |  |  |  |  |  |
| **Mindösszesen** | | **766 797** | **2 757 755** | **1 943 416** | **70,5** |

Az előirányzat elsősorban az ***Önkormányzatnál***, az átmenetileg szabad pénzeszközök hitelviszonyt megtestesítő értékpapírokba történő befektetéséből származó kamat miatt módosult.

A ***költségvetési intézmények*** címein megjelenő bevételek a bankszámlák egyenlege után kapott látra szóló kamatbevételek, valamint a CSAPI-nál az átmenetileg szabad pénzeszközök betétként történő lekötéséből, illetve ezen felül a bérlők részére engedélyezett részletfizetések után felszámított kamatokból származnak.

A ***Főpolgármesteri Hivatalnál*** szereplő 12 ezer Ft bevétel a forint és deviza bankszámlák tárgyévi látra szóló kamatbevétele.

Az***Önkormányzatnál*** a **855501 Kamatbevételek és pénzügyi műveletek bevételei** címen a lekötött bankbetétek után járó kamat (34,3 millió Ft), a hitelviszonyt megtestesítő értékpapírok beváltásához kapcsolódó kamat (1.855,7 millió Ft), a bankszámlák egyenlege után kapott látra szóló kamat (1,3 millió Ft) az önkormányzati lakások részletre történt értékesítéséből származó kamat (0,7 millió Ft), egyéb kamatbevétel (0,2 millió Ft). Részesedések értékesítéséhez, megszűnéséhez kapcsolódóan (49,0 millió Ft) bevétel szerepel, amely nagyrészt a Centrál Színház részesedésének értékesítésekor realizálódott (45,5 millió Ft).

**5. Felhalmozási bevételek**

A soron kerültek megtervezésre az ingatlanok, tárgyi eszközök értékesítéséből, valamint a részesedések értékesítéséből származó bevételek.

Az eredeti előirányzata 5.128,5 millió Ft, módosított előirányzata 5.189,8 millió Ft, amely 2017. év végére 120,5%-ra, 6.252,8 millió Ft-ra teljesült. Az előirányzatot meghaladó teljesítés legfőbb oka, hogy az ingatlanértékesítés bevétele terven felül realizálódott.

***5.1. Immateriális javak, ingatlanok, egyéb tárgyi eszközök értékesítése***

Immateriális javak, ingatlanok, egyéb tárgyi eszközök értékesítéséből 6.133,8 millió Ft realizálódott, ami 118,6%-os teljesítésnek felel meg.

|  |  |  |  |  |  |
| --- | --- | --- | --- | --- | --- |
|  |  |  | 11. szövegközi táblázat | | |
|  |  |  |  |  |  |
| **Immateriális javak, ingatlanok, egyéb tárgyi eszközök értékesítése** | | | | | |
| **2017. év** | | | | | |
|  |  |  |  |  |  |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 200000 | Szociálpolitika | - | 1 308 | 1 308 | 100,0 |
| 500000 | Kultúra | - | 40 169 | 40 369 | 100,5 |
| **Költségvetési intézmények összesen** | | **-** | **41 477** | **41 677** | **100,5** |
|  |  |  |  |  |  |
| **Főpolgármesteri Hivatal** | |  |  |  |  |
| 710601 | Gazdasági és ellátási feladatok | - | - | 766 | - |
| **Főpolgármesteri Hivatal összesen** | | **-** | **-** | **766** | **-** |
|  |  |  |  |  |  |
| **Önkormányzat** | |  |  |  |  |
| 851301 | Tárgyi eszközök és immateriális javak értékesítése | 5 000 000 | 5 000 000 | 5 938 270 | 118,8 |
| 851401 | Önkormányzati lakások értékesítése | 128 330 | 128 330 | 153 108 | 119,3 |
| 851701 | Egyéb vagyoni értékű jog értékesítéséből származó bevétel | 150 | 150 | 15 | 10,0 |
| **Önkormányzat összesen** | | **5 128 480** | **5 128 480** | **6 091 393** | **118,8** |
|  |  |  |  |  |  |
| **Mindösszesen** | | **5 128 480** | **5 169 957** | **6 133 836** | **118,6** |

***5.1.1. Önkormányzati lakások értékesítése***

A **851401 Önkormányzati lakások értékesítése** címen tervezett 128,3 millió Ft előirányzatra 153,1 millió Ft, 119,3% teljesült. A befolyt összegből 142,6 millió Ft a kerületi önkormányzatok által értékesített lakások eladásából származó bevétel 50%-a, 10,5 millió Ft fővárosi önkormányzati tulajdonú lakások értékesítéséből származott.

***5.1.2. Egyéb vagyoni értékű jog értékesítéséből származó bevétel***

A fenti címen jelenik meg a volt szovjet ingatlanok hasznosításából, a Fővárosi Önkormányzatot megillető részként tervezett 0,15 millió Ft előirányzatból realizálódott 15,0 ezer Ft bevétel.

***5.1.3. Egyéb tárgyi eszközök, immateriális javak értékesítése***

A ***költségvetési intézményeknél*** a teljesített bevétel az egyéb tárgyi eszközök (gépek, berendezések, felszerelések, járművek) értékesítéséből származik.

Az ***Önkormányzatnál***a **851301 Tárgyi eszközök és immateriális javak értékesítése** cím 118,8%-on teljesült. Az 5.938,3 millió Ft összegű bevétel döntő része ingatlan értékesítésből származott.

A forgalomképes ingatlanok értékesítését részben a Vagyongazdálkodási Főosztály, részben Közszolgáltatási Keretszerződésen alapuló Éves Közszolgáltatási Szerződés alapján a BFVK Zrt. bonyolítja. A túlteljesítés oka egyrészt, hogy egyes ingatlanok a tervezettnél magasabb áron kerültek értékesítésre. Másrészt a tárgyévben értékesítésre kerültek a tervben nem szereplő ingatlanok is.

A ***BFVK Zrt. által értékesített*** ingatlanok ellenértékeként 2017-ben 5.884,7 millió Ft folyt be. Közülük a legnagyobb összegű a Bp. IX. kerület Ráday u. 10-12. szám alatti ingatlan (2.920,0 millió Ft), és a nem tervezett Bp. VI. kerület Benczúr u. 46., szám alatti ingatlan (600,0 millió Ft) bevétele.

A ***Vagyongazdálkodási Főosztály*** ***által értékesített*** ingatlanokból49,2 millió Ft bevétel származott,melyek közül a legjelentősebb a Bp. IV. kerület 76544/5 és 76544/7. hrsz. ingatlanok ½ tulajdoni hányadának 30,7 millió Ft összegű bevétele.

***5.2. Részesedések értékesítéséhez, megszűnéséhez kapcsolódó bevételek***

A Fővárosi Közgyűlés az 1078-1090/2017. (08.30.) számú határozataival döntött arról, hogy a BVH Budapesti Városüzemeltetési Holding Zrt. részére 102,6 millió Ft-os vételáron értékesíti a Fővárosi Közbeszerzési Kft. üzletrészét, amely ezen bevételek döntő részét jelenti.

A bevételek alakulását az alábbi, 12. szövegközi táblázat mutatja be.

|  |  |  |  |  |
| --- | --- | --- | --- | --- |
|  |  | 12. szövegközi táblázat | | |
|  |  |  |  |  |
| **Részesedések értékesítéséhez, megszűnéséhez kapcsolódó bevételek** | | | | |
| **2017. év** | | | | |
|  |  |  |  | ezer Ft |
| **Megnevezés** | **Eredeti előirányzat** | **Módosított előirányzat** | **Tény** | **Index % ((4/3)\*100)** |
| **1** | **2** | **3** | **4** | **5** |
| **Önkormányzat** |  |  |  |  |
| Főv. Közbeszerzési Kft. üzletrész értékesítés | - | - | 102 600 | - |
| Centrál Színház Kft. üzletrész értékesítés | - | - | 4 500 | - |
| Fővárosi Biztonsági Iroda Kft. végelszámolás | - | 13 438 | 9 438 | 70,2 |
| Budapesti Vidám Park vagyonfelosztás szerinti üzletrész | - | 6 220 | 2 326 | 37,4 |
| Expo Park Kft. üzletrész értékesítés | - | 227 | 100 | 44,1 |
| **Összesen:** | **-** | **19 885** | **118 964** | **598,3** |

**6. Működési célú átvett pénzeszközök**

A működési célú átvett pénzeszközök eredeti előirányzata 2.094,0 millió Ft, amely a tárgyév végére 2.901,8 millió Ft-ra módosult. A teljesítés 1.167,9 millió Ft, melyből

* 207,3 millió Ft a ***költségvetési intézményeknél,***
* 960,6 millió Ft az ***Önkormányzatnál*** teljesült.

***6.1. Működési célú visszatérítendő támogatási kölcsön visszatérülése államháztartáson kívülről***

Az ***Önkormányzatnál*** a sor a BKK Zrt., valamint a BKV Zrt. részére az Áfa finanszírozásra, annak visszaigényléséig biztosított kölcsön visszafizetését tartalmazza.

Az Áfa finanszírozási megállapodás alapján a kölcsön folyósítása folyamatos, a visszafizetés havi gyakorisággal történik. Az összességében 1.600,0 millió Ft előirányzatra 462,1 millió Ft kifizetés történt, és december 31-ig 465,7 millió Ft került visszautalásra (ebből 8,5 millió Ft a 2016. év végén fennálló követelés visszafizetése). A tárgyév végén fennálló 4,9 millió Ft-ot a BKK Zrt. illetve a BKV Zrt. 2018. I. negyedévben visszafizette.

Részletezését a ***rendelet-tervezet 1/d. melléklete*** I. pontja tartalmazza.

(A bevételi előirányzat összege a *Működési célú visszatérítendő támogatások, kölcsönök nyújtása, törlesztése* kiadási sor előirányzatán is szerepel.)

***6.2. Egyéb működési célú átvett pénzeszközök államháztartáson kívülről***

Az államháztartáson kívülről érkezett működési célú pénzeszközök soron az 1.301,8 millió Ft előirányzat 53,9%-on, 701,9 millió Ft-ra teljesült, melyek a 13. szövegközi táblázatban kerültek részletezésre.

|  |  |  |  |  |  |
| --- | --- | --- | --- | --- | --- |
|  |  |  | 13. szövegközi táblázat | | |
|  |  |  |  |  |  |
| **Egyéb működési célú átvett pénzeszközök államháztartáson kívülről** | | | | | |
| **2017. év** | | | | | |
|  |  |  |  |  |  |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 100100 | Fővárosi Önkormányzati Rendészeti Főigazgatóság | 38 500 | 41 284 | 41 284 | 100,0 |
| 200000 | Szociálpolitika | 90 000 | 100 000 | 99 140 | 99,1 |
| 500000 | Kultúra | 16 617 | 63 873 | 66 505 | 104,1 |
| **Költségvetési intézmények összesen** | | **145 117** | **205 157** | **206 929** | **100,9** |
|  |  |  |  |  |  |
| **Önkormányzati feladatok** | | **48 903** | **1 096 659** | **494 944** | **45,1** |
|  |  |  |  |  |  |
| **Mindösszesen** | | **194 020** | **1 301 816** | **701 873** | **53,9** |

A ***költségvetési intézményeknél*** a teljesülés a tervezetnek megfelelően alakult.

A *Szociális ágazatnál* realizálódott bevétel teljes egészében BMSZKI-hoz érkezett. A bevétel nonprofit szervezetektől átvett támogatás, mely a BMSZKI alapfeladatainak ellátásához kapcsolódóan, az intézmény által megpályázott és elnyert támogatások összege.

A *Kulturális ágazat* 63,9 millió Ft összegű előirányzata 104,1%-ra teljesült. Legjelentősebb tételek:

* Fővárosi Állat- és Növénykert támogatása a DBU-tól (Deutche Bundesstitung Umvelt) energia játszótér, energia rally működtetésére (22,7 millió Ft), az Európai Uniótól madármentésre (12,5 millió Ft), az Alapítvány a Budapesti Állatkertért alapítványtól (7,0 millió Ft),
* a Budapesti Történeti Múzeum támogatása vállalkozók és civil szervezetek által kiállítások megvalósítására és restaurálásra (6,6 millió Ft), valamint
* a Budapest Főváros Levéltára támogatása digitalizálásra a Közjegyzők a Közösségért Alapítványtól (10,0 millió Ft).

Az ***Önkormányzatnál*** befolyt 494,9 millió Ft részletezését a ***rendelet-tervezet 1/b. melléklete*** II. pontja tartalmazza.

E bevételekből a legjelentősebbek:

* a Fővárosi Településtisztasági és Környezetvédelmi Kft-től érkezett 2016. évi elszámoláshoz kapcsolódó visszautalt kompenzáció (348,6 millió Ft),
* a FŐKÉTÜSZ Fővárosi Kéményseprőipari Kft. 2016. évi támogatás visszafizetése (57,4 millió Ft).

Jelentős előirányzattal rendelkezik a BKK Zrt. 2016. évi túlkompenzáció és EU-s támogatásból utófinanszírozással visszaigényelt bevétel (594,8 millió Ft).

Az előirányzatból 20,1 millió Ft a túlkompenzáció összege, melyet a BKK Zrt. teljesített. 574,7 millió Ft a BKK által utófinanszírozással igényelt és visszakapott projektmenedzsment támogatásokból származó bevételei miatt a Főváros részére történő visszafizetési kötelezettség. Az utóbbi összegből 338,7 millió Ft a közlekedésszervezői feladatokra vonatkozó támogatás folyósításakor beszámításra került (a kiadást csökkentette), a fennmaradó 236,0 millió Ft, pedig 2018. évben kerül rendezésre.

**7. Felhalmozási célú átvett pénzeszközök**

A felhalmozási célú átvett pénzeszközök a teljes felhalmozási bevételeken belül kis súllyal szerepelnek.

Eredeti előirányzatuk 575,5 millió Ft, teljesítésük a 621,3 millió Ft összegű módosított előirányzat 186,3 %-a, melyből

* 32,5 millió Ft a ***költségvetési intézményeknél***,
* 28,2 millió Ft a ***Főpolgármesteri Hivatalnál,***
* 1.096,5 millió Ft az ***Önkormányzatnál*** teljesült.

***7.1. Felhalmozási célú visszatérítendő támogatások, kölcsönök visszatérülése államháztartáson kívülről***

A sor teljesülése összességében a 577,7 millió Ft-os módosított előirányzat 140,8%-a,   
813,7 millió Ft.

|  |  |  |  |  |  |
| --- | --- | --- | --- | --- | --- |
|  |  |  | 14. szövegközi táblázat | | |
|  |  |  |  |  |  |
| **Felhalmozási célú visszatérítendő támogatások, kölcsönök visszatérülése államháztartáson kívülről** | | | | | |
| **2017. év** | | | | | |
|  |  |  |  |  |  |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 100100 | Fővárosi Önkormányzati Rendészeti Igazgatóság | 321 | 321 | - | 0,0 |
| 200000 | Szociálpolitika | 3 395 | 5 683 | 5 465 | 96,2 |
| 300001 | Köznevelés | 42 365 | 42 365 | 22 325 | 52,7 |
| 500000 | Kultúra | 2 300 | 2 300 | 3 542 | 154,0 |
| **Költségvetési intézmények összesen** | | **48 381** | **50 669** | **31 332** | **61,8** |
|  |  |  |  |  |  |
| **Főpolgármesteri Hivatal** | |  |  |  |  |
| 711902 | Dolgozói lakásépítésre, vásárlásra nyújtott kölcsön | 23 000 | 23 000 | 28 192 | 122,6 |
| **Főpolgármesteri Hivatal összesen** | | **23 000** | **23 000** | **28 192** | **122,6** |
|  |  |  |  |  |  |
| **Önkormányzati feladatok** | | **504 070** | **504 070** | **754 158** | **149,6** |
|  |  |  |  |  |  |
| **Mindösszesen** | | **575 451** | **577 739** | **813 682** | **140,8** |

A ***költségvetési intézményeknél*** és a ***Főpolgármesteri Hivatalnál*** a bevételek a dolgozók részére nyújtott munkáltatói kölcsön törlesztéséből származnak.

Fenti címen ***az Önkormányzatnál***754,2 millió Ft teljesült, melynek részletezését a ***rendelet-tervezet 1/d. mellékletének*** III. pontja tartalmazza. Legnagyobb összegben a Fővárosi Vízművek Zrt-nek nyújtott tulajdonosi kölcsön törlesztés (750,0 millió Ft) szerepel a bevételek között.

***7.2., 7.3. Egyéb felhalmozási célú átvett pénzeszközök államháztartáson kívülről***

Fenti címen ***az Önkormányzatnál***342,4 millió Ft teljesült, melynek részletezését a ***rendelet-tervezet 1/c. mellékletének*** II. pontja tartalmazza. A legnagyobb bevétel a Nokia Soutions and Networks Kft-től, megállapodás alapján érkezett 300,0 millió Ft összegű átvett pénzeszköz.

A *Szociális ágazatnál* megjelenő bevétel a Halom utcai Idősek Otthonánál realizálódott, mely eszközök beszerzésére, vállalkozásoktól kapott beruházási célú támogatás.

|  |  |  |  |  |  |
| --- | --- | --- | --- | --- | --- |
|  |  |  | 15. szövegközi táblázat | | |
|  |  |  |  |  |  |
| **Egyéb felhalmozási célú átvett pénzeszközök államháztartáson kívülről** | | | | | |
| **2017. év** | | | | | |
|  |  |  |  |  |  |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (5/4\*100)** |
| **1** | **2** | **3** | **4** | **5** | **6** |
| **Költségvetési intézmények** | | **-** | **1 200** | **1 200** | **100,0** |
| 200000 | Szociálpolitika | - | 1 200 | 1 200 | 100,0 |
| *ebből:* |  |  |  |  |  |
|  | *- beruházási célú* | *-* | *1 200* | *1 200* | *100,0* |
|  | *- felújítási célú* | *-* | *-* | *-* | *-* |
|  |  |  |  |  |  |
| **Önkormányzati feladatok (852301 cím)** | | **-** | **42 341** | **342 355** | **808,6** |
| *ebből:* |  |  |  |  |  |
|  | *- beruházási célú* | *-* | *42 341* | *342 355* | *808,6* |
|  | *- felújítási célú* | *-* | *-* | *-* | *-* |
|  |  |  |  |  |  |
| **Mindösszesen** | | **-** | **43 541** | **343 555** | **789,0** |

**KÖLTSÉGVETÉSI KIADÁSOK**

A fejezetben szereplő római és arab számozás a 2017. évi költségvetés végrehajtásáról szóló rendelet-tervezet 2. mellékletének (Budapest Főváros Önkormányzata kiadásainak 2017. évi alakulása) számozásához igazodik.

A 2017. évi eredeti költségvetésben a költségvetési kiadások összege 381,5 milliárd Ft, amely év végére 439,6 milliárd Ft-ra módosult, a teljesítés 242,9 milliárd Ft (55,2%).

**Működési kiadások**

A ***tartalékok nélküli* működési kiadások** teljesülése 84,4%, az alábbiakban részletezettek szerint.

A működési kiadásokon belül *a* ***költségvetési* *intézményeknél***és a***Főpolgármesteri******Hivatalnál***a legnagyobb részarányt (46,2 %, illetve 65,0%) a ***személyi juttatások és járulékai*** jelentik. Az ***Önkormányzatnál*** a működési kiadásokon belül a legjelentősebb tétel (70,0 %) az ***egyéb működési célú kiadások***, azon belül az ***egyéb működési célú támogatások áht-n kívülre***.

**1., 2. Személyi juttatások, munkaadókat terhelő járulékok és szociális hozzájárulási adó**

**Költségvetési intézmények**

|  |  |  |  |  |  |
| --- | --- | --- | --- | --- | --- |
|  |  |  | 16. szövegközi táblázat | | |
|  |  |  |  |  |  |
|  |  |  |  |  |  |
| **Személyi juttatások és munkaadói járulék alakulása az intézményeknél** | | | | | |
| **2017. év** | | | | | |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 100100 | Fővárosi Önkormányzati Rendészeti Főigazgatóság | 1 999 682 | 2 014 857 | 1 988 918 | 98,7 |
| 100201 | Fővárosi Csarnok és Piac Igazgatóság (CSAPI) | 690 559 | 759 413 | 689 011 | 90,7 |
| 200000 | Szociálpolitika | 8 482 806 | 10 046 613 | 9 796 423 | 97,5 |
| 300001 | Köznevelés | 1 828 346 | 1 981 154 | 1 729 655 | 87,3 |
| 5100000-5700000 | Kultúra | 4 005 801 | 4 807 921 | 4 437 391 | 92,3 |
|  |  |  |  |  |  |
| **Költségvetési intézmények összesen** | | **17 007 194** | **19 609 958** | **18 641 398** | **95,1** |

A költségvetési intézményeknél a személyi juttatások és a kapcsolódó járulékok előirányzatának változása nagyrészt a *szociálpolitikai ágazat*nál év közben, a központi költségvetési forrásból fedezett bérkompenzációhoz és ágazati pótlék emelkedéséhez, valamint a Gödöllői Idősek Otthonában új épület átadásából származó létszámbővítéshez kapcsolódik.

A *köznevelési intézmény*eknél az előirányzatot növelte az adókompenzáció és a kulturális illetménypótlék. A teljesítés átlagostól elmaradó szintje az ágazatra jellemző magas fluktuációból adódott.

|  |  |  |  |  |  |
| --- | --- | --- | --- | --- | --- |
|  |  |  | 17. szövegközi táblázat | | |
|  |  |  |  |  |  |
| **Személyi juttatások és a munkaadói járulék alakulása a Főpolgármesteri Hivatalnál és az Önkormányzatnál** | | | | | |
| **2017. év** | | | | | |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Főpolgármesteri Hivatal** | |  |  |  |  |
| Foglalkoztatottak személyi juttatásai | | 5 380 644 | 5 733 663 | 5 347 071 | 93,3 |
| Külső személyi juttatások | | 147 327 | 158 344 | 136 805 | 86,4 |
| Munkaadókat terhelő járulékok | | 1 351 927 | 1 525 646 | 1 386 217 | 90,9 |
|  |  |  |  |  |  |
| **Főpolgármesteri Hivatal összesen** | | **6 879 898** | **7 417 653** | **6 870 093** | **92,6** |
|  |  |  |  |  |  |
| **Önkormányzat** | |  |  |  |  |
| Foglalkoztatottak személyi juttatásai | | 110 | 148 | 64 | 43,2 |
| Külső személyi juttatások | | 260 999 | 274 523 | 201 738 | 73,5 |
| Munkaadókat terhelő járulékok | | 82 796 | 86 534 | 47 913 | 55,4 |
|  |  |  |  |  |  |
| **Önkormányzat összesen** | | **343 905** | **361 205** | **249 715** | **69,1** |
|  |  |  |  |  |  |
| **Mindösszesen** | | **7 223 803** | **7 778 858** | **7 119 808** | **91,5** |

**Főpolgármesteri Hivatal**

***Foglalkoztatottak személyi juttatásai***

A Fővárosi Közgyűlés Budapest Főváros Önkormányzata 2017. évi összevont költségvetéséről szóló 8/2017. (III.10.) számú rendeletében a létszámot az alábbiak szerint állapította meg:

* Igazgatási apparátus esetében 770 fő
* Adó Főosztály esetében 105 fő.

A ***rendszeres személyi juttatások*** teljesülése 84,0 % (3.292,8 millió Ft). Az előirányzathoz képest alacsonyabb teljesülés elsősorban az üres és a tartósan távollévők betöltetlen álláshelyeiből, a tartós távollévők álláshelyein foglalkoztatottak illetmény-különbözetéből, a betegszabadságból, a táppénzből adódott.

A ***nem* *rendszeres személyi juttatások*** 999,4 millió Ft előirányzatából 892,3 millió Ft került felhasználásra (89,3%).

A nem rendszeres személyi juttatások legfontosabb elemei:

* cafeteria juttatások (Széchenyi Pihenő Kártya, pénzbeli juttatás), 108,0 millió Ft;
* egyéb béren kívüli juttatások (rekreációs támogatás, ruházati költségtérítés) 461,0 millió Ft;
* önkéntes pénztári munkáltatói hozzájárulás 101,0 millió Ft;
* étkezési Erzsébet utalvány 169,5 millió Ft;
* gyermekszületési támogatás 1,6 millió Ft;
* szociális támogatás, 11,0 millió Ft;
* közlekedési hozzájárulás, 18,9 millió Ft;
* jubileumi jutalom 21,3 millió Ft.

**Adó Főosztály kiadásai (712403 címrend)** éves módosított előirányzata 752,5 millió forint, teljesítése 724,5 millió Ft (96,2%). A rendszeres juttatások eredeti előirányzata 416,0 millió Ft, felhasználása betegszabadsággal együtt 386,9 millió Ft (92,3 %). A rendszeres és a nem rendszeres személyi juttatások, mint a rekreációs támogatás, ruházati költségtérítés és cafeteria juttatás felhasználása a tervezettnek megfelelően alakult.

***Külső személyi juttatások***

A külső személyi juttatások között a megbízási díjak (pl. üzemorvos), valamint a fővárosi kitüntetésekhez kapcsolódó díjak kerültek megtervezésre és elszámolásra összesen 81,5 millió Ft összegben.

***Munkaadókat terhelő járulékok és szociális hozzájárulási adó***

A Főpolgármesteri Hivatalban a munkaadókat terhelő járulékokra jóváhagyott   
1.525,6 millió Ft előirányzat 90,9 %-ban teljesült (1.386,2 millió Ft). Ebből szociális hozzájárulási adóra 1.066,2 millió Ft, rehabilitációs hozzájárulásra 46,3 millió Ft, egészségügyi hozzájárulásra 157,8 millió Ft teljesítés történt.

**Önkormányzat**

A**888001 Önkormányzati választott tisztségviselők kiadásai és Budapesti Ösztöndíj program** címmódosított előirányzata 84,3 millió Ft, a Budapest Ösztöndíj Program keresztféléves áthúzódó kötelezettségvállalását is figyelembe véve a teljesítés 82,0 millió Ft (97,3%). A címen belül a választott tisztségviselők juttatásainak eredeti előirányzata 58,8 millió Ft, felhasználása 58,7 millió Ft (99,9%). A **888002 Önkormányzati választott tisztségviselők kiadásai**cím módosított előirányzata5,8 millióFt, a felhasználás 5,3 millió Ft.

A **886401 Fővárosi Önkormányzat Képviselő Testületének juttatásai** címen az önkormányzati képviselők és külső bizottsági tagok tiszteletdíja a *Magyarország helyi önkormányzatairól szóló 2011. évi CLXXXIX. tv.* 35. § (1) bekezdése és *Fővárosi Önkormányzat Szervezeti és Működési Szabályzatának* 38. §-a alapján került megtervezésre. A címen az előirányzat 116,9 millió Ft, a felhasználás 103,6 millió Ft.

A képviselők és külső bizottsági tagok személyi juttatásának éves előirányzata 97,8 millió Ft, amely tartalmazza a tiszteletdíjakat, a természetbeni juttatásként nyújtott helyi utazási bérletek költségét és a képviselőknek adható költségtérítést is, a tényleges felhasználás 85,8 millió Ft.

A tiszteletdíjak éves előirányzata és felhasználása 81,8 millió Ft, amely 8 fő önkormányzati képviselő és 35 fő külső bizottsági tag tiszteletdíjának kifizetése.

A képviselők helyi utazási bérletének éves előirányzata 5,0 millió Ft, a felhasználás 4,0 millió Ft. A képviselők és külső bizottsági tagok költségtérítésének előirányzata 10,9 millió Ft, melyből felhasználás nem történt.

**3. Dologi kiadások**

A dologi kiadások eredeti előirányzata 56.255,8 millió Ft, amely a tárgyév végére 65.304,7 millió Ft-ra emelkedett. Az előirányzat változása nagyrészt az önkormányzatnál jelentkezett, a kötelezettségvállalással terhelt maradvány elszámoláshoz, a fizetendő áfa összegének megemeléséhez, az értékpapír-vásárlásokhoz év közben tervbe vett felhalmozott kamathoz, továbbá új feladatokhoz kapcsolódik.

A teljesülés a módosított előirányzathoz képest 76,7%, 50.063,9 millió Ft. Itt kerülnek elszámolásra a készletbeszerzések, a kommunikációs szolgáltatások, a karbantartási, kisjavítási szolgáltatások, a közvetített szolgáltatások, a szakmai tevékenységet segítő szolgáltatások, egyéb szolgáltatások, kiküldetések, reklám- és propagandakiadások, áfa kiadás és a különféle egyéb kiadások.

|  |  |  |  |  |  |
| --- | --- | --- | --- | --- | --- |
|  |  |  | 18. számú szövegközi táblázat | | |
|  |  |  |  |  |  |
| **Dologi kiadások** | | | | | |
| **2017. év** | | | | | |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| 100100 | Fővárosi Önkormányzati Rendészeti Főigazgatóság | 418 282 | 454 520 | 356 386 | 78,4 |
| 100201 | Fővárosi Csarnok és Piac Igazgatóság (CSAPI) | 2 507 166 | 2 513 779 | 2 305 422 | 91,7 |
| 200000 | Szociálpolitika | 4 946 029 | 5 504 209 | 4 957 376 | 90,1 |
| 300000 | Köznevelés | 2 102 054 | 2 624 992 | 1 843 034 | 70,2 |
| 5000000 | Kultúra | 3 213 426 | 3 970 280 | 3 225 978 | 81,3 |
| **Költségvetési intézmények összesen** | | **13 186 957** | **15 067 780** | **12 688 196** | **84,2** |
|  |  |  |  |  |  |
| **Főpolgármesteri Hivatal** | | **1 929 186** | **2 358 905** | **1 493 876** | **63,3** |
|  |  |  |  |  |  |
| **Önkormányzat** | | **41 139 666** | **47 877 880** | **35 881 846** | **74,9** |
|  |  |  |  |  |  |
| **Dologi kiadások mindösszesen** | | **56 255 809** | **65 304 565** | **50 063 918** | **76,7** |

A ***költségvetési* *intézményeknél*** a teljesülés 84,2%. A tervezettnél alacsonyabb teljesülést elsősorban a köznevelési, valamint a kulturális ágazat elmaradása okozta.

A dologi kiadások tervezett összege a *szociálpolitikai ágazatnál* a legmagasabb, 4.957,4 millió Ft, amely 90,1% arányban került felhasználásra, elsősorban közüzemi díjakra, készletbeszerzésre.

A *köznevelési ágazatban* a dologi kiadásokon belül a készletbeszerzések (438,2 millió Ft) döntő részét az Étkeztetési Szolgáltató Gazdasági Szervezetnél az üzemeltetéshez szükséges anyagok beszerzése teszi ki. Az üzemeltetési anyagokon belül jelentkezik a saját főzőkonyhák nyersanyag beszerzése, karbantartási anyagok és tisztítószerek, hajtó- és kenőanyag, védőruha költsége. A szolgáltatási kiadások (744,0 millió Ft) között a vásárolt élelmezésen kívül a közüzemi díjak (villamos energia, gázenergia, távhő és melegvíz, víz- és csatornadíjak) és a karbantartási, kisjavítási szolgáltatások jelentős hányadot képviselnek.

A *kulturális ágazatban* a dologi kiadások előirányzatának felhasználása 81,3%-on teljesült. Az ágazat dologi előirányzatából a legnagyobb mértékű felhasználás szolgáltatásokra történt, melyek összege 1.648,3 millió Ft. Ezen belül a szakmai tevékenységet segítő szolgáltatások (510,8 millió Ft) és a közüzemi díjak (450,7 millió Ft) összegei a legnagyobb tételek. Az előirányzattól a Budapesti Történeti Múzeum maradt el, mivel az intézmény által ellátott régészeti feladatok gazdálkodási szempontból speciálisak. A tárgyévben befolyt – régészeti tevékenységhez kapcsolódó – bevételek felhasználására túlnyomó részt a következő években kerül sor.

**Főpolgármesteri Hivatal**

A ***Főpolgármesteri Hivatalnál*** dologi kiadásokra eredeti előirányzatként tervezett 1.929,2 millió Ft az év során 2.358,9 millió Ft-ra módosult. A teljesülés 63,3%, 1.493,9 millió Ft az alábbiak szerint.

A **710301 Gazdasági és ellátási feladatok címe**n szolgáltatásokra (közüzemi szolgáltatási díjak, bérleti és lízing díj, egyéb szolgáltatás) 293,2 millió Ft, kommunikációs szolgáltatásokra 33,3 millió Ft, készletbeszerzésre (irodaszer, nyomtatvány, karbantartási anyagok, üzemanyag, egyéb anyag) 63,9 millió Ft, különféle egyéb befizetésekre (áfa, vagyon-gépjármú biztosítás, közbeszerzési szolgáltatási díj, cégautó adó) 114,6 millió Ft felhasználás történt.

A **710501 Hivatali informatikai feladatok** címen készletbeszerzésre 8,9 millió Ft teljesítés történt az év folyamán, amit számítástechnikai anyagok és üzemeltetési anyagok beszerzésére fordítottak.

Kommunikációs szolgáltatásokra tervezett 505,7 millió Ft előirányzatból 374,0 millió Ft teljesítés történt, amely 74,0% felhasználást jelent. A hivatali informatikai feladatok végrehajtásával összefüggésben - többek között - a következő szolgáltatások igénybevételére, illetve beszerzésekre került sor: E-jel gyártói üzemeltetés; Budapest Portál gyártói üzemeltetés; városgondnokokat támogató alkalmazás üzemeltetés; digitális fénymásolók karbantartása; Jogtár, Rendelettár, Céginformációs szolgáltatás; számítástechnikai anyagok, alkatrészek; iktató rendszer üzemeltetés; PKI rendszer üzemeltetés; szerverhez kapcsolódó infrastruktúra support; hálózati támogatás biztosítása; tűzfal, SSL védelem, végpontvédelem; Microsoft Premier support; hivatali adminisztrációt támogató rendszerek supportja; mentőrendszer support; nagy sávszélességű internet szolgáltatás és adatátvitel (bérelt vonal) igénybevétele; térinformatikai alapadatok biztosítása; helyszíni alkalmazás és szolgáltatás támogatás; HUNGARNET tagsági díj; földhivatali közhiteles állami alapadatok frissítése; Pénzügyi Információs Rendszer (PIR) support; közgyűlési, bizottsági szavazó és hangosító rendszer; közgyűlési közvetítő rendszer biztosítása; E-Fax és HelpDesk (OTRS) rendszer támogatás; Gemini-O rendszer üzemeltetés; fővárosi műszaki informatikai rendszer support; elektronikus információszabadság alkalmazás támogatás; CRM rendszerek fejlesztői támogatás; Egységes Hajléktalansegélyező rendszer archívum fejlesztői támogatás; Shell Control Box támogatás.

A címről különféle egyéb befizetések és egyéb dologi kiadásokra az év folyamán 105,5 millió Ft teljesítés történt, általános forgalmi adó kifizetésre.

A **710901 Igazgatási apparátus** címen jóváhagyott 40,3 millió Ft előirányzatnak 24,0 millió Ft a teljesítése, amely 59,6%-os felhasználást jelent. A tervezett számlás szellemi tevékenység a Városüzemeltetési Főosztályon ingatlan nyilvántartás rendezéssel kapcsolatos jogi tevékenységet ellátó határozatlan idejű megbízási szerződés, mely év közben megszüntetésre került, 1,8 millió Ft-ban teljesült. A külső szervezésű továbbképzésekre 2,8 millió Ft, a köztisztviselők továbbképzési kötelezettséghez kapcsolódó normatív hozzájárulásra 15,9 millió Ft teljesítés történt.

A **711701 Szaklapok, szakkönyvek beszerzése, Fővárosi Közlöny előállítása** címen jóváhagyott kiadási előirányzat 2017. évben 10,6 millió Ft, felhasználása 6,0 millió Ft, ami 56,5%-os teljesítést jelent. Az előirányzatból folyóirat, könyv és elektronikus adathordozó beszerzése történt. Az alacsony teljesítési arány oka a szaklapok alacsonyabb példányszámú beszerzése, egyes kiadványok évközi megszűnése, valamint a Fővárosi Közlöny előfizetői számának csökkenése a közgyűlési rendeletek elektronikus úton történő elérhetősége miatt.

A **711802 Brüsszeli képviselet kiadásai** címen szolgáltatási kiadások jogcímen tervezett 16,7 millió Ft előirányzatból 15,5 millió Ft kifizetés történt, ami 93,2 %-os felhasználást jelent. Az egyéb szolgáltatásokról elsősorban a kiküldöttek lakás és irodabérleti díjai kerültek kifizetésre 15,5 millió Ft értékben. Ezenkívül az internet, vezetékes és mobil telefon költségek teljesítésére került sor.

A **712001 Hivatali pénzügytechnika** címen szolgáltatási címkódon jóváhagyott 10,0 millió Ft módosított előirányzatból 7,0 millió Ft teljesítés történt a hivatali bankszámlákhoz kapcsolódó banki költségek, valamint postai szolgáltatások költségeinek térítésére.

A **712503 Adóigazgatási feladatok kiadásai** címen a 187,1 millió Ft összegű módosított előirányzatból, 113,9 millió Ft (60,9%) felhasználás történt nyomtatványbeszerzésre, postaköltségre, nyomdai szolgáltatásra, csődfigyelésre, általános forgalmi adóra, bírósági végrehajtási regisztrációs díjra és behajtás utáni járulékokra.

A **713901 HAIR üzemeltetési kiadások** címen a Helyi Adók Információs Rendszer üzemeltetési költségeire a teljesítés 249,9 millió Ft (92,3%).

A **720401 Csótány- patkányirtás ellenőrzésére** címen tervezett 13,9 millió Ft előirányzatból 13,6 millió Ft teljesítés történt, ami 98,1%-os felhasználást jelent. A címkódról került kifizetésre Budapest Főváros Kormányhivatal Népegészségügyi Szakigazgatási Szervével kötött szerződés alapján, a csótány- és patkánymentesítési feladat ellenőrzéséért 10,0 millió Ft; Dr. Kelemen Péter Ügyvédi Iroda részére, jogi szolgáltatás ellentételezéseként 3,6 millió Ft értékben.

A **725901 Fővárosi Közbeszerzési Kft. hivatali feladatellátás címkód**on tervezett szolgáltatási kiadások előirányzata 122,9 millió Ft, amely a Fővárosi Közbeszerzési Kft-vel kötött megállapodás alapján a megkezdett közbeszerzési feladatok ellátására biztosított keretet. Az előirányzat teljesülése 2017-ben 5,9 millió Ft volt. Az elmaradás oka, a Kft-nél történt változások (vezető váltás, munkatársak távozása, átadás-átvétel) miatti késői számlázás volt.

**Önkormányzat**

Az ***Önkormányzat*** dologi kiadásain belül a legnagyobb részt a *Szolgáltatási kiadások* teszik ki, amely elsősorban a közszolgáltatási szerződéssel számla ellenében végzett önkormányzati feladatokat ellátó gazdasági társaságok részére történő kifizetéseket tartalmazza. Jelentős tétel még a közüzemi díjak, azon belül a közvilágításra kifizetett 5.291,1 millió Ft-os összeg. A kapcsolódó előzetesen felszámított adó a *Különféle befizetések és egyéb dologi kiadások* között van feltüntetve.

A **821901 BFVT Kft. közszolgáltatás** címen településrendezési, terület-és településfejlesztési, egyes környezetvédelemmel összefüggő közfeladatok ellátásának előkészítésére, megszervezésére, tervezési dokumentumok elkészítésére történtek kifizetések, összesen 321,8 millió Ft összegben. A 861,5 millió Ft módosított előirányzathoz képest az alacsony teljesítés oka, hogy 2016 áprilisától előleg utalása történik a cég részére, és ezen összegek csak az éves elszámolást követően (2018. évben) jelennek meg kiadásként.

A **822701 Közvilágítás** címen tervezett előirányzatból a pénzügyi teljesítés a BDK Kft. részére 6.719,6 millió Ft összegben történt. Az év során a közvilágítás üzemkészsége folyamatosan   
99 % felett volt. 2017. évben a Fővárosi Önkormányzat a BDK közművezeték adófizetési kötelezettségének 50%-át megfizette, 358,0 millió Ft összegben (a kifizetés a működési célú pénzeszközátadások között szerepel). A Budavári Palota dísz- és közvilágításának 2017. évi üzemeltetéséhez 26,5 millió Ft-tal járult hozzá a Főváros Önkormányzata. A Várkert Bazár dísz- és közvilágításának üzemeltetésére tervezett 33,0 millió Ft nem került teljes összegben felhasználásra.

A **822801 Vízrendezés** címen szereplő 2.041,5 millió Ft előirányzat az ár- és belvízvédelmi művekhez, valamint a kisvízfolyásokhoz kapcsolódó fenntartási munkákra került megtervezésre, amelyeket a Fővárosi Csatornázási Művek Zrt. folyamatosan végzett, kifizetés 2018. évben történt.

A **823001 FKF Zrt. közterület tisztántartási feladatok** címen 8.368,7 millió Ft kifizetés volt dologi kiadásokra. A 2017. évi Köztisztasági és Hulladékgazdálkodási Közszolgáltatási Szerződés keretében meghatározott feladatok a következők szerint teljesültek:

-   A gépi úttisztítás során felhasznált – a híd- és úttartozék-mosásokra, valamint a kerékpárutak és hídjárdák gépi síkosság-mentesítésére fordított teljesítésekkel együtt összesen – 73.373 órányi üzemidő 7.927 órával maradt el a tervezett mennyiségtől;

-   A kézi úttisztításra felhasznált kapacitás 593.408 óra volt;

-   A közterületek kisgépes takarítására az e célra biztosított 500 gépi üzemóra időkeretet 435 órával teljesítették túl, amely a kerékpárutak takarítására beszerzett kisgépek üzembeállítása miatt következett be;

-   A vadplakát- és falfirka-mentesítési program keretében saját kivitelezésben 4.342 m2-ről plakátot és falragaszt, 6986,51 m2-ről falfirkát távolítottak el;

-   Az év folyamán az aluljárók takarítása során a 36.209.929 m2 felületet tisztítottak meg. Ez a tervezettnél 209.929 m2-rel több;

-   A Duna-hidak mosási technológiával való takarításának időpontját azok felújításához, illetve a kapcsolódó építési munkálatokhoz igazodva több esetben módosítani kellett, a budai Váralagút oldalburkolatának tisztítását és a szezonális ütem­tervekben szereplő úttartozék-mosásokat rendre elvégezték.

A **823601 BKK Zrt. egyéb feladatai** címen megtervezett dologi kiadás a BKK Zrt. által a taxiállomás használat ellenőrzési, a személytaxi szolgáltatás és közvetítő szolgálat ellenőrzési feladatokat, ezen túl – a ROP és EGT Finanszírozási Mechanizmus keretében támogatott projektek esetében – projektmenedzsmenti feladatok elvégzését biztosította. A teljes módosított előirányzatból (212,5 millió Ft) 188,2 millió Ft került utalásra.

A **823701 Szennyvízkezelési közszolgáltatási feladatok** cím az FTSZV Kft. és alvállalkozói által a Budapesti Központi Szennyvíztisztító telepről elszállított szennyvíz elszállításának előirányzatát tartalmazza. A közszolgáltatási szerződés szerint havi előlegbekérő alapján előleg kifizetésére került sor, majd negyedévente a ténylegesen elszállított mennyiség szerinti pénzügyi elszámolás megtörtént. A közszolgáltatáshoz kapcsolódó monitoring busz üzemeltetési költsége havonta került számlázásra.

A kifizetett díj és üzemeltetési költség összege együttesen 1.037,3 millió Ft.

**A 825001 BFVK Zrt. közszolgáltatás** címen a teljesítés 2.817,2 millió Ft (62,9%), mivel valamennyi részfeladat (BÁLNA üzemeltetés, Ingatlanértékesítés és portfóliókezelés, vagyongazdálkodási feladatok, karbantartási, takarítási feladatok, Rác Fürdő projekttel kapcsolatos feladatok, Lakásgazdálkodási feladatok) tekintetében az utolsó két hónap elszámolása 2018. évre húzódott át.

A **825401 Budapest Közút Zrt. operatív közútkezelési feladatok** cím a feladatellátási, valamint az üzemeltetési és fenntartási feladatok elvégzését tartalmazza.

A Budapest Közút Zrt. feladatellátási tevékenysége körében igazgatási, ellenőrzési és vizsgálati, valamint a közút felújításokhoz kapcsolódó lebonyolítói feladatokat lát el, mint az Önkormányzat által a feladat-ellátásba bevont társaság. A Budapest Közút Zrt. köteles gondoskodni arról, hogy az üzemeltetésében lévő létesítmények a biztonságos közlekedésre alkalmasak, közvetlen környezetük pedig esztétikus és kulturált legyen. A fenntartási tevékenysége körében gondoskodik, hogy a közutak, hidak tekintetében a forgalmi igénybevételből és az időjárási, valamint egyéb természeti hatásokból származó természetes leromlás ellensúlyozásához szükséges tevékenységeket elvégezze, így megóvja a közutak (hidak) állagát. A dologi kiadások között az üzemeltetési, fenntartási tevékenység szerepel, mivel az szolgáltatásnyújtásnak minősül. Kifizetés erre a tevékenységre 3.850,7 millió Ft összegben, az előirányzat csaknem 93,8%-ában teljesült.

A **825501 Budapest Közút Zrt. egyéb feladatai** címen a teherforgalmi közszolgáltatási feladatok, parkolás-gazdálkodási közszolgáltatások, valamint a Taxi Rendelet felhatalmazása alapján a taxiállomásokkal kapcsolatos közszolgáltatási feladatok ellátásának fedezete állt rendelkezésre mintegy 1.382,6 millió Ft összegben, melyből a teljesülés 1.200,0 millió Ft.

A **825601 BKK Zrt. stratégiai közútkezelési feladatok** címena közútkezelői és közlekedéshez kapcsolódó közszolgáltatási feladatok szerepelnek. A BKK Zrt., mint integrált közlekedésszervező ellátja az általános stratégiai közútkezelési feladatokat, a szakmai támogatói feladatokat, illetve egyéb közútkezelői feladatokat, továbbá a stratégiai közútkezelési feladatokhoz kapcsolódó fejlesztési és felújítási feladatokat. A címen a 577,6 millió Ft előirányzatból 349,3 millió Ft teljesült.

A **888301 Közterület parkolási feladatok,** a kerületek által a Fővárosi Önkormányzat nevében beszedett, fővárosi tulajdonú várakozóhelyek utáni bevételek beszedésével összefüggő költségeket tartalmazza. Együttműködési megállapodás az I., II., III., VI., VII., VIII., IX., XIII. és a XIV. kerülettel jött létre határozatlan időtartamra. A XIV. kerület esetében külön megállapodás jött létre a Városliget Zrt. vagyonkezelésében lévő területek vonatkozásában, mely megállapodás értelmében 2 %-os területhasználati díjat kell Budapest Főváros Önkormányzatának fizetnie a Városliget Zrt. részére abban az esetben, amikor adott hónapban a fővárosi önkormányzatnak „nyeresége” keletkezik. A címen 1.288,0 millió Ft előirányzatból 808,4 millió Ft teljesült.

***Különféle befizetések és egyéb dologi kiadások***

A Különféle befizetések és egyéb dologi kiadásokból 5.733,3 millió Ft a működési célú előzetesen felszámított ÁFA, 5.817,5 millió Ft a NAV felé befizetett ÁFA. Itt került elszámolásra az értékpapír vásárláskor a vételárban szereplő felhalmozott kamat kamatkiadásként, 1.994,7 millió Ft összegben.

**4. Ellátottak pénzbeli juttatásai**

Az ellátottak pénzbeli juttatásainak eredeti előirányzata 75,9 millió Ft, amely a tárgyidőszak végére 120,4 millió Ft-ra változott, a teljesítés 103,6 millió Ft. Ebből 57,9 millió Ft a *szociális* *ágazat*ban a gondozottak által ellátott munkafeladatok kompenzálására, a hajléktalan ellátottak lakhatási támogatására került kifizetésre.

Az***Önkormányzatnál*** a **884201 Települési támogatás** címről a Budapesten tartózkodó hajléktalanok önkormányzati segélye, ill. települési támogatása jogcímen, 45,7 millió Ft segély került kifizetésre *a szociális igazgatásról és szociális ellátásokról szóló 1993. évi III. törvény* és a *15/2015. (II.25.) Főv. Kgy. rendeletek* alapján. A segély kifizetésére 4.735 esetben került sor.

**5. Egyéb működési célú kiadások**

A 2017. évi eredeti költségvetésben tervezett 108.562,9 millió Ft összegű előirányzat jelentősen nem változott, a módosított előirányzat 116.031,6 millió Ft, a teljesítés   
95.726,7 millió Ft. A teljesítés döntő része a közszolgáltatási szerződésekból adódó, közszolgáltatási feladatokat ellátó társaságoknak társaságoknak történt kifizetések.

***5.1. Nemzetközi kötelezettségek***

A ***költségvetési intézményeket*** érintően a nemzetközi kötelezettségek között három kulturális intézmény (Budapesti Történeti Múzeum, FÁNK, Szabó Ervin Könyvtár) tagdíjai szerepelnek.

Az ***Önkormányzatnál*** az Eurocities, az OWHC-Organization of World Heritage, a The League of Historical Cities és a United Cities and Local Goverments részére fizetett tagdíjak kerültek elszámolásra összesen 9,9 millió Ft összegben.

***5.2. Elvonások, befizetések és elszámolások kiadásai***

A ***költségvetési intézmények*** és a ***Főpolgármesteri* *Hivatal*** esetében ezen a soron döntő részben a 2016. évi pénzmaradvány elszámolása során részükre előírt befizetési kötelezettség teljesítése található, összesen 776,6 millió Ft összegben.

Az ***Önkormányzatnak*** itt kellett elszámolnia az előző években kapott állami támogatások (kiegészítő és egyéb kötött felhasználású támogatások, általános, köznevelési és szociális feladatokhoz kapcsolódó támogatások, a Római Parti árvízvédelmi védmű megvalósítására 2011. és 2012. években kapott támogatások) 2017. évi visszafizetését, amelyek összesen 2.100,7 millió Ft-ot tettek ki.

***5.3. Működési célú visszatérítendő támogatások, kölcsönök nyújtása, törlesztése***

A soron az ***Önkormányzatnál*** a **816601** **Fővárosi Közbeszerzési Kft.** címen a társaság részére nyújtott 300,0 millió Ft összegű tagi kölcsön, valamint a **891201 Forgótőke ÁFA finanszírozásra** címen a BKK Zrt. részére nyújtott kölcsön szerepel, amely átmenetileg finanszírozza a projektek ÁFA-fizetését. Az 1.500,0 millió Ft előirányzatra 417,5 millió Ft kifizetés történt. A BKK által 2017. december 31-ig visszafizetett 421,1 millió Ft-ból 8,4 millió Ft a 2016. évben nyújtott kölcsön megtérülése. A **892401 BKV-DBR 4-es metró forgótőke ÁFA-finanszírozásra** feladaton a BKV Zrt. részére a 100,0 millió Ft-os előirányzatból 44,6 millió Ft összeg lett átutalva, amely csaknem teljes egészében visszafizetésre került a Főváros részére.

***5.4. Egyéb működési célú támogatások államháztartáson belülre***

A ***költségvetési intézményeknél*** a 2017. év elején megszűnt három intézmény (Gyógypedagógiai Intézmények Gazdasági Szervezete, Kollégiumok Gazdasági Szervezete, Gimnáziumok Gazdasági Szervezete) jogutód felé történő pénzeszközátadása szerepel 219,7 millió Ft összegben, valamint 4,4 millió Ft hozzájárulás az Újpesti Babits Mihály Gimnázium működtetéséhez.

Az ***Önkormányzatnál*** a 1.120,3 millió Ft előirányzatból 496,3 millió Ft az állammal szemben folyamatban lévő elszámolásokra terveztett összeg. Ennek döntő része (370,0 millió Ft) a „Széll Kálmán tér fejlesztése” és a „Budai észak-déli villamos kapcsolat kiépítése” feladatokkal kapcsolatos támogatások után a Fővárosnál keletkezett, a Támogatási Szerződések alapján nem elszámolható kamat támogató részére történő megfizetése érdekében került tervbevételre. A kamat megfizetése 2018. évben várható. Szintén jelentős tétel az intézményi feladatellátás keretén megtervezett összeg (353,7 millió Ft), amely nem került felosztásra.

Tárgyéven 209,9 millió Ft felhasználás történt, amelyből a legjelentősebb tétel a **nemzetiségi önkormányzatoknak** folyósított támogatás 91,2 millió Ft-os összege.

A BRFK részére az aluljárókban lévő **térfigyelő kamerák működtetésére** 24,3 millió Ft került átutalásra.

A **Bűnmegelőzési keret** felhasználásáról az Önkormányzati és Rendészeti Tanácsnok javaslata alapján a főpolgármester döntött. Az összesen 50,0 millió Ft a BRFK, a Fővárosi Katasztrófavédelmi Igazgatóság, valamint a Fővárosi Büntetésvégrehajtási Intézet részére került átutalásra.

**Kulturális és sport célokra** összesen 16,1 millió Ft összegben kaptak támogatást különböző szervezetek.

A **Főpolgármesteri keret**ből államháztartáson belül, működési célra 3,5 millió Ft került kifizetésre. A főpolgármesteri keret felhasználását teljes körűen az *előterjesztés* *1. tájékoztató táblája* mutatja be.

***5.5. Egyéb működési célú támogatások államháztartáson kívülre és az EU-nak***

|  |  |  |  |  |  |
| --- | --- | --- | --- | --- | --- |
|  |  |  | 19. szövegközi táblázat | | |
|  |  |  |  |  |  |
| **Egyéb működési célú támogatások államháztartáson kívülre és az EU-nak** | | | | | |
| **2017. év** | | | | | |
|  |  |  |  |  | ezer Ft |
| **Megnevezés** | | **Eredeti előirányzat** | **Módosított előirányzat** | **Tény** | **Index % (4/3\*100)** |
| **1** | | **2** | **3** | **4** | **5** |
| **Költségvetési intézmények** | |  |  |  |  |
| Budapesti Történeti Múzeum | | 150 | 150 | 150 | 100,0 |
| Szabó Ervin Könyvtár | | 450 | 1 195 | 1 195 | 100,0 |
| **Költségvetési intézmények összesen** | | **600** | **1 345** | **1 345** | **100,0** |
|  |  |  |  |  |  |
| **Főpolgármesteri Hivatal** | |  |  |  |  |
| 710901 | Igazgatási apparátus kiadásai |  | 1 100 | 1 100 | 100,0 |
| **Főpolgármesteri Hivatal összesen** | | **-** | **1 100** | **1 100** | **100,0** |
|  |  |  |  |  |  |
| **Önkormányzati feladatok** | |  |  |  |  |
|  | Városigazgatósági feladatok | 86 974 627 | 94 137 823 | 83 974 183 | 89,2 |
|  | Kulturális és sport feladatok | 6 002 006 | 6 868 288 | 6 786 005 | 98,8 |
|  | Szociálpolitikai, egészségügyi feladatok | 422 134 | 588 951 | 417 880 | 69,9 |
|  | Vagyongazdálkodási feladatok | 183 000 | 188 000 | 179 056 | 95,2 |
|  | Egyéb feladatok | 45 000 | 1 392 229 | 198 843 | 14,3 |
| **Önkormányzati feladatok összesen** | | **93 626 767** | **103 175 291** | **91 555 967** | **88,7** |
|  |  |  |  |  |  |
| **Mindösszesen** | | **93 627 367** | **103 177 736** | **91 558 412** | **88,7** |

A ***Főpolgármesteri Hivatalnál*** a **710901 Igazgatási apparátus kiadásai cím**en a működési célú támogatásokra jóváhagyott 1,1 millió Ft előirányzata teljes mértékben felhasználásra került a különböző fővárosi díjakkal járó jutalmak kifizetésére.

Az ***Önkormányzatnál*** ezen a soron azok a közszolgáltatási feladatok szerepelnek, amelyekre szerződés alapján önkormányzati támogatást kapnak a feladatot ellátó gazdasági társaságok. A 19. szövegközi táblázatban ágazatok szerinti megbontásban szerepelnek a kifizetett összegeket.

A *Városigazgatósági feladatokon* belül mintegy 91,6%-os részt (76.945,1 millió Ft) képviselnek a közlekedési feladatok, amelyek az alábbiak szerint kerülnek részletezésre.

A **810201 BKK Zrt. közösségi közlekedés közlekedésszervezői feladatai** címen76.979,9 millió Ft előirányzat állt rendelkezésre a következők szerint. A módosított 2017. évi Közlekedésszervezői Éves Melléklet 73.765,9 millió Ft forrást biztosít a BKK Zrt. részére a közösségi közlekedés közlekedésszervezői feladatainak ellátására. Az előirányzatból fennmaradó 3.214,0 millió Ft a 2016. évi pótlólagos finanszírozást biztosító összeg. Ezen összeg rendezésével együtt 2017. év során, a likviditás alapú finanszírozási metódus alapján 67.136,5 millió Ft került a BKK Zrt. felé átutalásra.

A **816701 Agglomerációs belső szakaszok költségtérítési hozzájárulása** feladaton, a tervezett 6.580,0 millió Ft költségtérítési hozzájárulás került kifizetésre.

Az Agglomerációs Együttműködési Megállapodások alapján az Önkormányzat az agglomerációs szolgáltatók által a közigazgatási határon belül végzett közszolgáltatási tevékenységhez a BKK útján költségtérítési hozzájárulást biztosít. Az Agglomerációs Együttműködési Megállapodásokban a költségtérítési hozzájárulás éves mértéke agglomerációs szolgáltatónként fix összegben, a vasúti szolgáltatás esetében évi 4.420,0 millió Ft, míg az autóbuszos szolgáltatás esetében évi 2.160,0 millió Ft összegben került meghatározásra 2019. december 31. napjáig.

A **825401 Budapest Közút Zrt. operatív közútkezelési feladatok** címen belül a működési célú támogatások között a társaság feladatellátási tevékenységének finanszírozása szerepel, amelynek keretében igazgatási, ellenőrzési, vizsgálati, valamint a közút felújításokhoz kapcsolódó lebonyolítói feladatokat lát el. Az előirányzat csaknem 100%-a, 3.228,5 millió Ft került kifizetésre.

A **811001 Lakossági nem közművel összegyűjtött szennyvíz ártalmatlanítási végző társaság támogatása** címről a Fővárosi Településtisztasági és Környezetvédelmi Kft. 12,5 millió Ft támogatást kapott.

A **814101 Fővárosi Kertészeti Nonprofit Zrt.** címről a FŐKERT NZrt.részére az előirányzatnak megfelelő összeg, 3.226,9 millió Ft került utalásra. A 2017. évi feladatellátás alapelve az előző években elért szakmai színvonal megtartása, a jogszabályi háttérnek való megfelelés szándéka volt. Előtérben voltak a balesetveszélyes helyzetek elkerülése érdekében végzendő feladatok, városképi szempontból kiemelt jelentőségű területek minőségmegőrző teendői, a „Tízezer új fát Budapestre!” faültetési program, valamint a FINA megrendezésével kapcsolatos intenzív zöldfelületi ápolási munkák elvégzése.

A **815801 Kéményseprő-ipari közszolgáltatási feladatok** címen tervezett előirányzat a FŐKÉTÜSZ Kft. közszolgáltatási feladatai ellátását biztosította. *A kéményseprő-ipari tevékenységről szóló 2015. évi CCXI. törvény* 2. § (6) bekezdése alapján 2016. július 1-től a kéményseprő-ipari szerv a kéményseprő-ipari tevékenységet a lakosság számára – előzetes írásbeli értesítés alapján, az első és második időpontban – térítésmentesen végzi. A 2017. évre vonatkozó Díjkompenzáció megállapítása a korábbi éveknek megfelelően, az Egységnyi Munkaráfordítás Közszolgáltatási díja (655 Ft), és a Számított Egységnyi Munkaráfordítás díja (5.390 Ft) alapján történt.

A 2017. évben felmerülő Díjkompenzáció 2.277,2 millió Ft volt, ennek része   
456,5 millió Ft állami forrás, melyet az Önkormányzat pályázati úton igényelt. A teljes összeget a FŐKÉTÜSZ Kft. felhasználta, azon túl 4,1 millió Ft volt még szükséges a feladat ellátására, melyet a 2018. évi pályázat útján pótlólag megigényelt.

A **822901 Temetőfenntartás** címen a Budapesti Temetkezési Intézet számára kifizetett támogatás a 2016. évi beszámoló és kompenzáció elszámolása alapján történt, összesen   
335,6 millió Ft összegben. A 2017. évi előirányzat tartalmazott Kegyeleti közszolgáltatások kompenzációja (bruttó) címen 49,5 millió Ft-ot, továbbá Zöldfelület kezelés kompenzációként 125,0 millió Ft-ot. A két kompenzáció kifizetésére az érvényes keretszerződés nem adott lehetőséget, ugyanakkor az új keretszerződés megkötésére 2017-ben nem került sor.

A **823701 Szennyvízkezelési közszolgáltatási feladatok** címen a működési célú pénzeszközátadás soron az Önkormányzat a rezsicsökkentésből fakadó - a kiszámlázható tételek és a valós költségek közötti - különbséget fedezte a nyújtott támogatás keretében. 2017. évben a 535,0 millió Ft előirányzatból a Kft. 470,3 millió Ft támogatást hívott le.

A **849401 Közművezeték adó** címen tervezett kiadás, a BDK Kft. által, a tulajdonában és üzemeltetésében lévő közvilágítási kábel, középvezető és szabadvezeték hálózatának hossza alapján fizetendő évi 716,0 millió Ft adó fedezetét biztosította. A 2017. évi költségvetésben a közművezeték adó 2017. évi második részletének fedezetére 358,0 millió Ft vissza nem térítendő támogatás állt rendelkezésre, amely fedezetet nyújtott az adó 2017. szeptember 20-ig történő megfizetésére. A társaság a támogatás felhasználásáról 2018. január 31-ig elszámolt.

A *Kulturális és sport feladatok* között szereplő **színházak** támogatása az érvényes közszolgáltatási szerződésükben foglaltaknak megfelelően, az abban foglalt ütemezésben történt. 2017. évben a fővárosi tulajdonú színházak összesen 4.775,0 millió Ft támogatásban részesültek. Ebből állami támogatás 3.212,8 millió Ft, önkormányzati támogatás 1.562,2 millió Ft volt. A támogatást a színházak a fenntartói megállapodás alapján az előadóművészeti törvény szerinti szakmai és működési feladatokra használták fel.

A **Budapesti Fesztivál- és Turisztikai Központ Nonprofit Kft**. a 2016. január 1-től - 2018. szeptember 1-ig hatályos közszolgálgatási keretszerződésében foglalt feladatokra összesen 440,6 millió Ft-ot, a **BVA Budapesti Városarculati Nonprofit Kft**. a 2015. július 28-tól - 2018. december 31-ig hatályos közszolgálgatási keretszerződésében foglalt feladatokra összesen 390,1 millió Ft-ot használt fel. A **Rivalda Stúdió Művészeti Iroda Nonprofit Kft**. támogatása 0,1 millió Ft, a **Budapest Film Zrt**. működési támogatása 100,0 millió Ft, beruházási célú támogatása 60,0 millió Ft volt.

A kulturális ágazathoz tartozó 10 **alapítvány és civil szervezet** összesen 293,2 millió Ft támogatásban részesült.

A **841301 és 841302 Sportcélú támogatás** címekről működési és beruházási célra összesen 642,7 millió Ft kifizetés történt 2017. évre. A támogatott szervezetek köréről az év során többször történt döntés, melyet részletesen az *előterjesztés* *2. tájékoztató táblája* mutat be. Ezen felül a **Budapesti Sportszolgáltató Központ Közhasznú Nonprofit Kft.** **(816301 cím)** részére sport közfeladatok ellátásának támogatására 20,0 millió Ft került átutalásra a megkötött szerződésben foglalt ütemezés szerint.

A *Szociálpolitikai és egészségügyi feladatok* között szereplő **Budapest Esély Nonprofit Kft. (810502 cím)** 111,5 millió Ft összegben támogatást kapott a közfoglalkoztatási, a munkaerő-piaci, a közegészségügyi, valamint az esélyegyenlőségi- és foglalkoztatásfejlesztési közszolgáltatás feladatokra.

A **Menhely Alapítvány (830302 cím)** a Fővárosi Hajléktalan-ellátási Koncepcióból adódó feladatok egy részét az e célból létrehozott Fővárosi Hajléktalanügyi Konzorcium egyik gesztor szervezeteként, Támogatási Szerződés alapján – Budapesten, a pesti oldalon – látja el. Tárgyévben a címről 191,6 millió Ft összegben történt kifizetés.

A **Magyar Máltai Szeretetszolgálat (831302 cím)** a Menhely Alapítvánnyal azonos módon és feltételekkel kapott támogatást, azzal a különbséggel, hogy feladat-ellátásának hatóköre Budára terjed ki, a tárgyévi kifizetés 76,3 millió Ft volt. A két szervezet által vállalt feladatok: diszpécser szolgálat, krízis autók, speciális utcai szolgálatok, első befogadó szálláshelyek működtetése.

A **Motiváció Alapítvány (833002 cím)** a munkaerőpiaci szempontból hátrányos helyzetű, valamint fogyatékkal élő személyeket támogató feladatokat látja el, hozzájárul a Főváros területén személyi segítést, szállító szolgáltatást és információs tanácsadást biztosító szolgálatok működtetéséhez, szakmai tanácsadás biztosításához, szakemberek képzésében való részvételhez, a Főváros általános és középiskolai tanulói számára a fogyatékossággal élő személyek, valamint megváltozott munkaképességű emberek elfogadását segítő iskolai programok szervezéséhez, a fogyatékossággal élő személyek, valamint megváltozott munkaképességű emberek számára jogi tanácsadás biztosításához, valamint a Fogyatékos Fiatalok Re/Integrációját Segítő Szolgálat (röviden: FFRISS) működtetéséhez. A címre, a tervezett 20,0 millió Ft kifizetésre került.

A **848602 Nemzetközi Gyermekmentő által szervezett rendezvények támogatása** címről az Önkormányzat és a Nemzetközi Gyermekmentő Alapítvány között létrejött szerződés alapján 15,0 millió Ft összegben a „Nemzetközi Gyermeknap” és a „Mindenki Karácsonya” rendezvényekre történt kifizetés.

A *Vagyongazdálkodási feladatokon* belül a **Budapesti Vállalkozásfejlesztési Közalapítvány (838502 cím)** részére 123,0 millió Ft támogatás lett biztosítva innovatív vállalkozásfejlesztésre, vállalkozói információs szolgáltatások nyújtására, vállalkozói tudásbázis működtetésére, ágazati kapcsolati és szakértői hálózat működtetésére, valamint nonprofit mikrovállalatok finanszírozására.

A **825102** **Enviroduna Kft.** címen 65,0 millió Ft-os előirányzattal és 56,1 millió Ft teljesítéssel az ingatlanok érték, illetve állagmegóvását szolgáló őrzése, üzemeltetése, a vagyon értékét növelő beruházás, felújítás előkészítéséhez és megvalósításához kapcsolódó feladatok ellátása (beleértve a rehabilitáció és a kármentesítés előkészítése), illetve bevételt növelő hasznosítása, értékesítése szerepel.

Az *Egyéb feladatokon* belül a 198,8 millió Ft-ból 146,0 millió Ft a **Főpolgármesteri Keretből (844702 cím)** nyújtott működési célú támogatás. A támogatás célját és összegét az *előterjesztés* *1. tájékoztató táblája* tartalmazza.

***5.6. Tartalékok***

***5.6.1 Működési célú céltartalékok***

Az önkormányzati feladatokra tervezett céltartalékok - az általános tartalék kivételével – 2.316,5 millió Ft előirányzata év végére 1.566,7 millió Ft-ra módosult. Az év elején megtervezett előirányzatok nagy része átcsoportosításra (felhasználásra) került az év során, 142,3 millió Ft a **912502 Kulturális és városarculati keret tartalékból**, 269,6 millió Ft a **912102 Főpolgármesteri keret tartalékból,** 200,0 millió Ft az **Iskolakapun kívüli szabadidős tevékenység**ből, 132,0 millió Ft a **Budapesti Színházi keretből**, 120,0 millió Ft a **917602 Egyes önként vállalt feladatok ellátása tartalékból**. A **Vitatott és peres ügyek, valamint peren kívüli egyezségek tartaléko**n tervezett 1.300,0 millió Ft-ból felhasználás nem történt.

A **916701 Vis maior tartalék** címen az önkormányzati tulajdonban, valamint önkormányzati ingyenes használatban lévő építményt sújtó, előre nem látható természeti vagy más – az önkormányzat kötelező feladatellátását, illetőleg a helyi közlekedés biztonságát veszélyeztető – károkból adódó többletkiadások támogatására céltartalékot tartalmaz. *Budapest Főváros Önkormányzata Főpolgármesterének 32/2015. (IV. 21.) számú utasítása* szabályozza a támogatás igénylésére vonatkozó eljárási rendet. A költségvetésben rendelkezésre álló 50,0 millió Ft-ból az ágazatok 42,9 millió Ft-ot vettek igénybe a beszámolási időszakban, főleg csőtörések, szélvihar, fagy okozta károk, beázások következményeinek elhárítására.

|  |  |
| --- | --- |
|  |  |
| |  |  | | --- | --- | | 20. szövegközi táblázat | | |  |  | | **Vis maior terhére nyújtott támogatások** | | | **2017. év** | | |  | millió Ft | | **Megnevezés** | **Összeg** | | **1** | **2** | | **Rendelkezésre álló előirányzat** | **50,0** | | Felhasználás ágazatonként |  | | *Szociálpolitika* | *34,3* | | *Kultúra* | *8,6* | | **Felhasználás összesen** | **42,9** | | Maradvány december 31-én | 7,1 | | |
|  | |

***5.6.2 Általános tartalék***

A költségvetésben eredetileg tervezett 10.000,0 millió Ft összegű **általános tartalék** év végére 3.987,1 millió Ft-ra változott.

**Felhalmozási kiadások**

A **felhalmozási célú költségvetési kiadások** teljesítése a 230.751,8 millió Ft módosított előirányzat 30,9%-a, 71.218,5 millió Ft összegben valósult meg. A felhalmozási célú költségvetési kiadásokon belül, mind a beruházások és a felújítások, mind pedig az egyéb felhalmozási célú kiadások teljesítése az időarányos teljesítés alatt maradt.



**6. Beruházások**

A beruházási kiadások összességében 31,1 %-on teljesültek. (A feladatok szerinti részletes szöveges értékeléseket az *előterjesztés 1. melléklete* tartalmazza.)

***6.1. Önkormányzati beruházások***

Az önkormányzati beruházásokon belül a legmagasabb előirányzattal (11.540,2 millió Ft) a *FINA 2017. VB fejlesztéssel kapcsolatos feladatok* rendelkeztek, teljesítésük is magas, 87,2 %-os.

A *Környezetvédelmi feladatokon* a 7.727,3 millió Ft-os előirányzat 8,5 %-on teljesült, nagyrészt a *Fővárosi hulladékgazdálkodási rendszer bővítése, a hulladékfeldolgozás és újrahasznosítás arányának növelése feladat* elmaradása miatt. Jelentős előirányzata még a *Vízgazdálkodási feladatok*nak volt, (4.751,5 millió Ft), azonban teljesítésük szintén elmaradt, 15%-os.

***6.2. Céljelleggel támogatott intézményi beruházások***

A céljelleggel támogatott intézményi beruházások előirányzatának 81,3%-át a Fővárosi Állat-és Növénykert beruházásai, azon belül a „Pannon park” fejlesztésével kapcsolatos feladatok teszik ki. Az intézmény feladataira a 8.967,2 millió Ft-os előirányzat 58,9%-a, 5.287,7 millió Ft került kifizetésre.

***6.3. Intézményi beruházások***

Az intézményi beruházásokat feladatok szerinti bontásban a ***rendelet-tervezet*** ***5/a. melléklete*** tartalmazza.

A legnagyobb részarányt, a módosított előirányzat 70,9%-át, a *kulturális ágazat* feladatai teszik ki, ezek teljesítése 51,5%-os. A legmagasabb előirányzat (756,1 millió Ft) és teljesítés (490,7 millió Ft) a Fővárosi Állat-és Növénykertnél volt. Szintén magas előirányzata volt a Budapesti Történeti Múzeumnak (633,3 millió Ft), azonban a teljesítés alacsonyabb szintű, 17,5%-os. Magas még az intézményi beruházásokra kifizette összeg a Fővárosi Szabó Ervin Könyvtárnál, ahol a teljesítés 84,5 %-os (291,5 millió Ft).

Szintén jelentős a *szociális ágazat* intézményi beruházásainak mértéke, a módosított előirányzat 266,7 millió Ft, a teljesítés 193,3 millió Ft. A legtöbb és legnagyobb értékű beruházás a Budapesti Módszertani Szociális központ és Intézményeinél, valamint a Kamaraerdei úti Idősek Otthonánál volt, teljesítésük 70% felett alakult.

A Csarnok-és Piac Igazgatóságánál a 392,8 millió Ft-os előirányzat 52,5%-ban teljesült.

**7. Felújítások**

A felújítási kiadások összességében 29,2%-on teljesültek. (A feladatok szerinti részletes szöveges értékeléseket az *előterjesztés 2. melléklete* tartalmazza.)

***7.1. Intézményi felújítások***

Az intézmények saját bevételből megvalósított felújításainak döntő része (79,4%) a Csarnok-és Piac Igazgatóságnál teljesült. Jelentős még a *kulturális ágazat* felújítási előirányzata, de az ágazat egészében a teljesítés alacsony szinten (10,5%) maradt. A ***rendelet-tervezet*** ***4/a. melléklete*** az intézményi felújítások alakulását feladatok szerinti bontásban tartalmazza.

***7.2. Önkormányzati felújítások***

Az önkormányzati felújítások előirányzatának 82,6%-át a 17.507,6 millió Ft-os előirányzattal rendelkező *Út-, hídfelújítások* teszik ki, teljesítésük 27,9 %.

***7.3. Céljelleggel támogatott intézményi felújítások***

A céljelleggel támogatott intézményi felújítások között a összességében a legmagasabb előirányzattal (707,1 millió Ft) a szociális ágazat feladatai szerepelnek, teljesítésük 60,2 %.

**8. Egyéb felhalmozási célú kiadások**

***8.1. Felhalmozási célú visszatérítendő támogatások, kölcsönök nyújtása, törlesztése***

A soron a ***költségvetési intézmények*** és a ***Főpolgármesteri Hivatal*** dolgozói részére lakásépítésre, vásárlásra, felújításra nyújtott kölcsöne található. Az intézményeknél 9,7 millió Ft, a Hivatalnál 19,5 millió Ft került e célból kiutalásra.

***8.2. Egyéb beruházási célú támogatások áht-n belülre***

Az ***Önkormányzatnál*** a beruházási célú áht-n belüli támogatások 8.579,5 millió Ft módosított előirányzatából 7.004,8 millió Ft a TÉR-KÖZ pályázat előirányzata, a teljesítés 642,8 millió Ft, a 2013. és 2014. években kiírt, 2017. évben elszámolt pályázatok kifizetései.

***8.3. Egyéb felújítási célú támogatások áht-n belülre***

A soron az ***Önkormányzatnál*** elsősorban a Műemléki célú támogatások, az Építészeti, Értékvédelmi célú támogatások, valamint Bűnmegelőzési Keretből kifizetendő támogatások szerepelnek összesen 55,1 millió Ft összegben.

***8.4. Egyéb beruházási célú támogatások áht-n kívülre és az EU-nak***

A sor előirányzata szinte teljes egészében a közlekedési feladatokhoz kapcsolódik, a legjelentősebb tételek a *M3 metróvonal járműfelújítás,*teljesítése 81,5 % (33.797,9 millió Ft), valamint a38.832,3 millió Ft-os előirányzattal rendelkező *4. sz. metró (1.szakasz alapprojekt+1. szakasz kapcsolódó beruházás) KÖZOP előleg állományváltozással* feladat, amelyből peres ügyekre 2.691,3 millió Ft lett kifizetve.

***8.5. Egyéb felújítási célú támogatások áht-n kívülre és az EU-nak***

Ezen a soron elsősorban a különböző keretjellegű címekből (Főpolgármesteri, Műemléki célú, Építészeti, Értékvédelmi, Építészeti örökségvédelmi állagmegóvási keret) pályázat útján kifizetett támogatások szerepelnek, összesen 325,7 millió Ft összegben.

**FINANSZÍROZÁSI MŰVELETEK**

A fejezetben a rendelet-tervezet 1. és 2. melléklete szerinti finanszírozási bevételek és kiadások kerülnek bemutatásra.

**1. Belföldi finanszírozási műveletek**

***Hitel-, kölcsönfelvétel/törlesztés államháztartáson kívülre***

A 2017. évre tervezett fejlesztési célú hitelfelvétel érvényes (módosított) előirányzata 56.495,8 millió Ft, melyből az éves teljesítés 30.000,0 millió Ft volt.

Az Európai Beruházási Bankkal 2015-ben megkötött hitelkeretek 6.065,3 millió Ft előirányzatából lehívás nem történt, ugyanígy nem került sor az OTP Bank Nyrt-vel megkötött ÖIP hitelszerződések 15.000,0 millió Ft maradványának lehívására sem.

Az M3 metróvonal járműállomány felújítására megkötött szerződés 2017. évi 35.430,5 millió Ft előirányzatából a kifizetések ütemezésével összhangban 30.000,0 millió Ft került lehívásra.

Az adósságszolgálati kötelezettségek teljesítésére a költségvetés összesen 685,0 millió Ft-ot irányzott elő a **840501 Adósságszolgálat** címen. Ebből tényleges kifizetés kamatkiadásra 263,9 millió Ft, míg az M3 kölcsönszerződés alapján rendelkezésre tartási jutalékra 91,3 millió Ft történt, összesen 355,2 millió Ft, amely az érvényes előirányzat 51,8%-a. Ennek oka, hogy az elmaradt EIB illetve ÖIP hitellehívás következtében a kamatkiadások alacsonyabb összegben teljesültek.

A Fővárosi Önkormányzat 2017. évi adósságszolgálata teljesítési adatait ***a rendelet-tervezet 3/a. melléklete*** mutatja be részletesen.

***Belföldi értékpapírok bevételei/kiadásai***

A számviteli szabályok, illetve az Áht. előírásának megfelelően a forgatási célú hitelviszonyt megtestesítő értékpapírok forgalmát a költségvetési előirányzatok és a teljesítési adatok között is ki kell mutatni.

2017. december 31-ig az önkormányzatnál az értékpapírok vásárlásának és eladásának tárgyévi egyenlege (kiadási, állománynövekedés) 69.365,1 millió Ft. A tételes számviteli kimutatás alapján az értékpapír-vásárlás forgalma 291.882,1 millió Ft, az értékpapír-eladás forgalma 222.517,0 millió Ft. Az értékpapírok tárgyidőszaki záró állománya 92.365,1 millió Ft.

***Maradvány igénybevétele***

Ezen a címen az ***Önkormányzatnál*** 2017. évben17.786,8 millió Ft eredeti előirányzat tervezésére került sor. Az eredeti előirányzat a 2016. évi pénzmaradvány-elszámolást és jóváhagyást követően 29.069,4 millió Ft-tal növekedett, így a módosított előirányzat 2017. év végén fővárosi szinten 46.856,1 millió Ft volt, melyből 20.158,6 millió Ft működési célú, 26.697,5 millió Ft felhalmozási célú forrásként került kimutatásra és felhasználásra.

***Központi, irányítószervi támogatás***

Az intézményi támogatás módosított előirányzata 2017. évben 42.441,2 millió Ft, melyből 36.121,9 millió Ft került leutalásra.

A fővárosi önkormányzati költségvetési szervek (intézmények) részére az irányító szervi működési célú támogatásának biztosítása a fővárosi kis kincstári rendszer keretében valósul meg.

A kis kincstári rendszer lényege, hogy az intézmények részére – az általuk tárgyhónapra vonatkozóan megküldött likviditási tervek alapján – a számlavezető pénzintézetnél havi finanszírozási keretek kerülnek beállításra. Az intézmények napi kiadásai elsősorban saját bevételeik terhére teljesülnek. Azon kiadások, melyekre a napi bevételek nem nyújtanak fedezetet, a finanszírozási keret terhére kerülnek átutalásra.

***További belföldi finanszírozás bevételei/kiadásai***

A *Bevételi* soron a Magyar Államkincstártól 2017. decemberben az ***Önkormányzat*** bankszámlájára érkezett 2018. évre vonatkozó felhasználási kötöttséggel járó normatív állami támogatás finanszírozási előlege szerepel 423,5 millió Ft összegben.

A *Kiadási* soron a 2016. évben érkezett és a tárgyévben elszámolt normatív állami támogatás összege szerepel 403,4 millió Ft összegben. A számviteli szabályok szerint a beérkezett előleg összegét, mint kötelezettség előírást is szerepeltetni kell, melyhez előirányzat is szükséges. Ezért az előleg kiadási előirányzatának összege 828,1 millió Ft, amely a 403,4 millió Ft kiadáson kívül tartalmazza a 2018. évre vonatkozó megelőlegezést is.

***Betétek megszüntetése/elhelyezése***

A hatályos számviteli előírások alapján a betétlekötések forgalmát a költségvetési előirányzatok között nem kell kimutatni. Ennek megfelelően úgy a bevételeknél, mind a kiadásoknál a lekötött bankbetétek évközi forgalma előirányzat nélkül került teljesítésként elszámolásra.

Az ***Önkormányzatnál*** a pénzeszközök betétben történt elhelyezésének és a betétek megszüntetésének egyenlege (bevételi, állománycsökkenés) 2017. évben 61.018,0 millió Ft. (A tételes számviteli kimutatás alapján a betétek elhelyezésének forgalma 105.798,0 millió Ft, a betétek megszüntetésének forgalma 166.816,0 millió Ft.) Az Önkormányzat a tárgyidőszak végén lekötött betéttel nem rendelkezett.

**C) A 2017. évi költségvetési beszámolók összeVONT adataiNAK alakulása**

Az Áhsz. 5. § (1) bekezdése, valamint 6. § (1) bekezdés a) és f) pontja alapján az államháztartás szervezeteinek, ezen belül a helyi önkormányzatoknak és az irányításuk alá tartozó költségvetési szerveknek az éves költségvetés végrehajtásáról, valamint a vagyoni helyzet, illetve eredményszemléletű bevételek és kiadások alakulásáról éves költségvetési beszámolót kell készíteni.

A Fővárosi Önkormányzat és költségvetési szervei a 2017. évre vonatkozó beszámoló készítési feladatnak a jogszabályi előírásoknak megfelelően eleget tettek, és a költségvetési beszámolók az Áhsz. szerinti határidőre feltöltésre kerültek a Magyar Államkincstár által működtetett elektronikus rendszerbe (KGR rendszer), illetve nyomtatott formában rendelkezésre állnak a Pénzügyi Főosztályon.

Az éves költségvetési beszámoló tartalmazza az éves költségvetés végrehajtásával összefüggő költségvetési jelentést, a maradvány kimutatást és egyéb, a költségvetési gazdálkodáshoz kapcsolódó adatszolgáltatásokat és elszámolásokat. Tartalmazza továbbá a vagyoni helyzet alakulását (mérleg), az eredményszemléletű bevételek és kiadások alakulását (eredménykimutatás) az előző évre és a tárgy időszakra, valamint az Áhsz. 29.§-ban előírt kiegészítő mellékletet.

Az egyes költségvetési beszámolók a terjedelmükre tekintettel nem kerültek az előterjesztéshez becsatolásra, de annak 8. mellékleteként a Budapest Portálon megtalálhatók. A beszámoló felsorolt részei közül a bevételek és kiadások alakulását bemutató költségvetési jelentés, valamint a mérleg és az eredménykimutatás adatainak fővárosi szintű összesítését az előterjesztés 7/a.-7/f. mellékletei tartalmazzák.

Az Áhsz. 37. § (1) bekezdése alapján az önkormányzat és intézményei éves költségvetési beszámolóinak konszolidálását (összevonását) a Magyar Államkincstár elvégezte, a konszolidált beszámoló 7/g. mellékletként csatolásra került. A konszolidált beszámoló mérlegében és a konszolidált eredménykimutatásban szereplő tárgyévi mérleg szerinti eredmény az év közben megszűnt intézmények záró beszámolójában kimutatott -192,8 millió Ft eredménnyel tér el.

**Költségvetési jelentés**

Az éves költségvetés végrehajtására vonatkozó **Költségvetési jelentés** pénzforgalmi adatainakalakulását (7/a.-7/d. mellékletek) a zárszámadás keretében az előterjesztés előző pontjaiban részleteztük, külön a bevételeket, a kiadásokat és a finanszírozási műveleteket érintően.

**Maradványkimutatás**

A 2017. évben fővárosi szinten 52.411,1 millió Ft maradvány képződött, amelynek részletes ismertetését és a felhasználására tett javaslatot a „Javaslat Budapest Főváros Önkormányzata 2017. évi maradványának jóváhagyására” tárgyú külön előterjesztés tartalmazza.

**Mérleg**

A **Mérleg** az önkormányzat és intézményei tulajdonában, vagyonkezelésében lévő nemzeti vagyont, valamint az egyéb eszközök és források változását, azok előző évi és a tárgyévi záró állományát mutatja be (7/e. melléklet).



A fővárosra összesített (a költségvetési szervek és a Főpolgármesteri Hivatal adatait is tartalmazó) mérleg főbb sorait érintően az eszközök, illetve a források állományában 2017. évben kisebb változás történt, a 2.210.980,9 millió Ftmérlegfőösszeg az előző időszakhoz képest 21.065,2 millió Ft-tal csökkent (99,1%).

A mérlegfőösszeg alakulását befolyásoló fontosabb tényezők közül az alábbiak emelhetők ki.

Az Eszköz oldalon a **Nemzeti vagyonba tartozó befektetett eszközök** 2.130.320,6 millió Ft összegű záró állománya 2,4%-kal haladta meg az előző évit.

A **Tárgyi eszközök** fővárosi szintű mérleg szerinti értéke 1.588.898,8 millió Ft, amely az előző időszakhoz képest 97,4%-ra módosult.

Lényeges csökkenés az előző évhez képest a ***Költségvetési intézmények*** mérlegében kimutatott 104.729,8 millió Ft záró értékű **Tárgyi eszköz** vagyonnál valósult meg 23.663,2 millió Ft összegben (81,6%).

A vagyoncsökkenés oka, hogy a köznevelés területén a vonatkozó Korm.rendeletben meghatározott feladatellátási rendszer módosulása miatt megszüntetésre került három önkormányzati fenntartású gazdasági szervezet (Gyógypedagógiai Intézmények Gazdasági Szervezete, Kollégiumok Gazdasági Szervezete, Gimnáziumok Gazdasági Szervezete), amelyek tárgyi eszköz vagyona a nemzeti köznevelésről szóló 2011. évi CXC. tv. 74. § (4) alapján kilenc állami tankerületi központ részére, államháztartáson belül vagyonkezelésbe adásra és a mérlegekből kivezetésre került, amely az eszközök bruttó értékének 29.026,0 millió Ft, nettó értékének 22.967,0 millió Ft összegű csökkenését eredményezte.

Az***Önkormányzatnál*** a **Tárgyi eszközök** mérleg szerinti értéke 1.471.747,5 millió Ft, ezen belül a beruházásoknál, felújításoknál valósult meg nagyobb változás. 2017. évben 17.254,7 millió Ft állománynövekedés mellett, 109.824,1 millió Ft összegű, előző években és tárgyévben befejezett beruházás és felújítás került aktiválásra, ezáltal a befejezetlen beruházások, felújítások értéke 71,9%-kal csökkent, az aktivált, amortizálandó eszközök bruttó értéke ugyanilyen mértékben nőtt. Ezzel egyidejűleg a tárgyévi 25.864,7 millió Ft értékcsökkenési leíráson kívül, az előző évekre 10.966,1 millió Ft összegű értékcsökkenés került még elszámolásra, amely a szokásosnál nagyobb mértékben csökkentette a tárgyi eszközök mérleg szerinti értékét.

Az ***Önkormányzatnál***jelentős vagyonváltozás (6.364,2 millió Ft), a térítésmentes vagyonátadásokhoz – átvételekhez kapcsolódóan valósult még meg, amelyek közül a IV. kerületi önkormányzattal, illetve más kerületi önkormányzatokkal kötött megállapodások, továbbá a Fővárosi Vízművek Zrt. által, az elszámolt értékcsökkenés és egyéb források terhére megvalósított 3.495,7 millió Ft bruttó értékű víziközmű beruházás térítésmentes átvétele emelhető ki.

A **Befektetett pénzügyi eszközök**mérleg szerinti értéke fővárosi szinten 388.118,7 millió Ft-ra, az előző évhez képest 91.279,5 millió Ft-tal nőtt, 130,8%-ra realizálódott.

A befektetett pénzügyi eszközökön belül a ***Tartós részesedések*** fővárosi szinten 295.689,1 millió Ft összegű záró értéke az előző évhez képest 1.085,6 millió Ft-tal csökkent (99,6%). A csökkenés az ***Önkormányzatnál*** jelentkezett, részben a Közbeszerzési Kft.-nek a BVH Zrt. részére történő értékesítése, valamint a Vidámpark Zrt. végelszámolása eredményeként, amelyek hatására 299,0 millió Ft, illetve 81,2 millió Ft könyv szerinti értékű részesedés került kivezetésre. A tartós részesedések állományát jelentősen csökkentette továbbá a BVH Zrt. 471,0 millió Ft névértékű alaptőke leszállítása is, mintegy 698,3 millió Ft könyv szerinti érték kivezetésével.

A befektetett pénzügyi eszközök mérleg szerinti értékének nagy arányú növekedését az ***Önkormányzatnál*** elszámolt ***Tartós hitelviszonyt******megtestesítő* *értékpapírok*** állományváltozása eredményezte***,*** amelyek 92.429.602,0 millió Ft összegű tárgyévi záró értéke az előző évit többszörösen meghaladta. Az értékpapír befektetések hosszú lejáratú államkötvényekbe kerültek elhelyezésre, ezzel együtt a **Forgóeszközök** között szereplő éven belül lejáró ***Értékpapírok*** állománya megszűntetésre került. A befektetésállomány növelésével az önkormányzati **Pénzeszközök** záró értéke (51.981,7 millió Ft) 49,6%-ra csökkent, ezen belül a ***Lekötött betétek*** állománya szintén megszűntetésre került.

Az **Aktív időbeli elhatárolások** 2.916,3 millió Ft összegű záró értéke jelentősen meghaladja az előző évit (909,0%), amely változást döntően az ***Önkormányzatnál*** az államkötvények 2017. évre előírt 2.701,3 millió Ft kamata eredményezett.

A fővárosi vagyon számottevő részét képező tárgyi eszközök, ezen belül az ingatlanok (1.517.649,3 millió Ft, 69%) és a koncesszióba, vagyonkezelésbe adott ingatlanok (149.089,2 millió Ft, 7%), továbbá a befektetett pénzügyi eszközök (388.118,7 millió Ft, 18%) év végi záró állományát forgalomképesség szerinti bontásban az előterjesztés 5. melléklete szerinti 2017. évi Vagyonkimutatás részletesen tartalmazza.

A mérleg Forrás oldalán a **Saját tőke** fővárosi szinten 96,8 %-ra csökkent, alapvetően az ***Költségvetési intézmények*** vagyoncsökkenése és az ***Önkormányzati*** negatív mérleg szerinti eredmény hatására.

A **Kötelezettségek** fővárosi szintű57.593,9 millió Ft összegű mérleg szerinti értéke az ***önkormányzatnál*** a kötelezettségek közöttkimutatott hitelállomány tárgyévi növekedése (30.000,0 millió Ft) következtében emelkedett meg az előző időszakhoz képest.

Összeségében, a fővárosi szintű mérlegadatok az önkormányzati feladatellátást biztosító stabil gazdálkodást és vagyoni helyzetet mutatnak, 2017. évben sem az eszköz sem a forrásoldalon nem történt a vagyon nagyságrendjét és összetételét lényegesen befolyásoló gazdasági esemény.

**Eredménykimutatás**

Az **Eredménykimutatás** az eredményszemléletben megállapított előző évi és tárgyévi mérleg szerinti eredmény levezetését tartalmazza (7/f. melléklet).



A fővárosi szintű **Mérleg szerinti eredmény** az évközben megszűnt intézmények eredményét is figyelembe véve -25.628,2 millió Ft-ra teljesült, amely az előző évhez képest 41,0% eredménycsökkenést jelent.

Az egyes eredménykategóriák előző évhez viszonyított változását és a mérleg szerinti eredmény alakulását befolyásoló tényezők közül a jelentősebbek az alábbiak szerint emelhetők ki.

A **Tevékenységek eredménye** fővárosi szinten -29.081,1 millió Ft-ra teljesült, az előző évhez képest az elszámolt veszteség 8.748,5 millió Ft-tal, 43,0%-kal nőtt.

A negatív változás alapvetően az ***Önkormányzatnál*** következett be, ahola **Tevékenységek eredménye** a tárgyévet megelőző évhez képest 15.815,3 millió Ft-tal csökkent, amelyet legnagyobb arányban az elszámolt Ráfordítások összegének 7%-os növekedése eredményezett a következők szerint.

Az ***Önkormányzatnál***elszámolt összesen 200.141,7 millió Ft **Eredményszemléletű bevétel** tekintetében mértékadó változás az előző évhez képest nem történt, mivel a **Tevékenység nettó eredményszemléletű bevételein** belül a *Közhatalmi eredményszemléletű bevételek*nélképződött 15.147,7 millió Ft (12,7%) bevételi többlet szinte teljes egészében kompenzálta az **Egyéb eredményszemléletű bevételek**16.275,7millió Ft összegű csökkenését.

Az**Egyéb eredményszemléletű bevételeken**belül, a legnagyobb változásta *Központi működési célú támogatások eredményszemléletű bevételeinek,* valamint az *Egyéb működési célú támogatások eredményszemléletű bevételeinek* összesen 14.682,7 millió Ft összegű csökkenése jelentette.

Az állami támogatásoknak az előző évekhez képest történő csökkenését az okozta, hogy 2017. évtől megszűnt a helyközi közösségi közlekedés állami támogatása, amely 10.000,0 millió Ft bevétel kiesést eredményezett, másrészt a tárgyévben a helyi közösségi közlekedés általános támogatása 3.000,0 millió Ft-tal, a normatív és egyéb feladatalapú támogatások 1.343,8 millió Ft összeggel csökkentek.

Az ***Önkormányzatnál*** elszámolt összesen 237.135,4 millió Ft **Ráfordítás** az előző évit 15.442,0 millió Ft-tal haladta meg. Ennek oka, hogy 2016. évhez képest 4.110,0 millió Ft-tal magasabb összegű **Értékcsökkenési leírás**került elszámolásra tárgyévre, amely az eszközöknél bemutatott nagyösszegű aktiválás hatásaként jelentkezett, továbbá az **Egyéb ráfordítások** értékében 10.892,8 millió Ft összegű (6,1%) növekedés következett be.

Az **Egyéb ráfordítások** alakulását befolyásoló fontosabb tételek közül, az előző évhez képest csökkentő tételként jelentkezett a BKK Zrt. részére nyújtott mintegy 20.845,4 millió Ft-tal kisebb *Egyéb működési célú támogatás****,*** és az M4-es metró építésére fordított mintegy 7.040,0 millió Ft-tal kisebb *ÁH-n kívüli felhalmozási célú támogatás*. Ugyanakkor az előző időszakhoz képest számos többlet ráfordítás keletkezett, amelyek közül kiemelhető a 4.083,5 millió Ft-tal magasabb *Központi irányító szervi támogatás* az intézményi, ezen belül különösen a Fővárosi Állat- és Növénykert „Pannon park” beruházásra fordított támogatás növekedés, és a 6.580,0 millió Ft-tal több *Egyéb* *működési célú támogatás* az elővárosi közlekedés támogatására, amely 2017. évben került bevezetésre. Tovább növelte az egyéb ráfordításokat az államháztartáson kívülre nyújtott mintegy 32.083,7 millió Ft-tal magasabb *Egyéb felhalmozási célú támogatás* isa BKV Zrt. részére, az M3-as metró járműbeszerzésre és felújításra.

A **Pénzügyi műveletek eredménye** fővárosi szinten3.452,8 millió Ft-ra, az előző évhez képest 160,5% arányban, ezen belül az ***Önkormányzatnál*** 3.305,6 millió Ft-ra (162%-ra) teljesült, amely 1.264,9 millió Ft eredmény növekedést jelentett. A pénzügyi műveletek eredményét elsősorban az befolyásolta, hogy a hosszú lejáratú*, hitelviszonyt megtestesítő értékpapír* befektetésekből1.441,3 millió Ft-talmagasabb összegű várható kamat és árfolyamnyereség került elszámolásra, mint az előző évben.

A teljesített pénzforgalmi bevételeken és kiadásokon felül az eredményszemléletben megállapított mérleg szerinti eredményre a ***pénzforgalommal nem járó költségek és ráfordítások*** is jelentős hatással voltak. A pénzforgalmi szemléletben megállapított fővárosi szintű 52.411,1 millió Ft összegű pozitív pénzmaradványt eredményszemléletben csökkentő fontosabb tételek az elszámolt értékcsökkenés (28.233,2 millió Ft) és értékvesztés (2.670,3 millió Ft), a fejlesztési támogatások és a térítésmentesen átvett eszközök időbeli elhatárolása (15.010,5 millió Ft), a térítés nélkül átadott eszközök és megszűnt részesedések kivezetett értéke (2.951,7 millió Ft), valamint a tárgyévi (30.000 millió Ft) hitelfelvételhez kapcsolódóan elszámolt ráfordítás összege.

Összefoglalva megállapítható, hogy a fenti tényezők együttes hatása eredményezett fővárosi szinten 2017. évben is negatív mérleg szerintieredményt. A pénzforgalom nélküli tételek eredményre gyakorolt negatív hatását hosszú távon várhatóan kiegyenlítik az értékcsökkenés, illetve a felvett hitel terhére megvalósításra kerülő beruházások, felújítások értékei, valamint az időbelileg elhatárolt tételeknek a kapcsolódó költségekkel, ráfordításokkal arányos feloldása.

**D) Szöveges értékelés 2017. évben szakmai alapfeladat keretében szellemi tevékenység címén teljesített kifizetésekről**

Az alábbi értékelés a Fővárosi Közgyűlés 8/2017. (III. 10.) Budapest Főváros Önkormányzata 2017. évi összevont költségvetéséről szóló 14. § értelmében, a szakmai alapfeladat ellátására külsős személlyel, szellemi tevékenység végzésére kötött szerződések alapján teljesült kifizetésekről nyújt tájékoztatást.

24. szövegközi táblázat

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Kimutatás a 2017. évben szakmai alapfeladat keretében szellemi tevékenység címén teljesített kifizetésekről** | | | | | | | | | | | | |
|  |  |  |  |  |  |  |  | |  |  | |
|  |  |  |  |  |  |  |  | |  | ezer Ft | |
| **Sorszám** | **Megnevezés** | | | **Munkavégzésre irányuló egyéb jogviszony keretében nem saját foglalkoztatottnak fizetett díjazás (számfejtett bruttó összeg)** | | | | **Informatikai szolgáltatások igénybevétele (számla bruttó összege)** | | | **Szakmai tevékenységet segítő szolgáltatások (számla bruttó összege )** | |
|
|
|
|
|
| 1. | Kulturális, Turisztikai és Sport ágazat | | | 373 | | | | 0 | | | 12 931 | |
|
| 2. | Szocálpolitikai és Egészségügyi ágazat | | | 2 330 | | | | 1 080 | | | 193 864 | |
|
| 3. | Köznevelési és Ifjúsági ágazat | | | 0 | | | | 0 | | | 200 | |
|
| 4. | Fővárosi Önkormányzat Csarnok és Piac Igazgatósága | | | 4 282 | | | | 0 | | | 21 090 | |
|
| 5. | Fővárosi Önkormányzati Rendészeti Igazgatóság | | | 5 481 | | | | 0 | | | 1 117 | |
|
| 6. | Főpolgármesteri Hivatal | | | 0 | | | | 0 | | | 11 999 | |
|
| 7. | Önkormányzat | | | 2 748 | | | | 1 676 | | | 135 811 | |
|
|  | **Mindösszesen** | | | **15 214** | | | | **2 756** | | | **377 012** | |

A **kulturális intézményekben** szakmai tevékenységet segítő szolgáltatásként művészeti tevékenységre, előadás, fordításra, tolmácsolásra 4.886 ezer Ft-ot, szakértői értékbecslésre, tárlatvezetésre, zsűrizésre, Pannon projekt tanácsadásra és ehhez kapcsolódó környezetvédelmi szakértésre 4.558 ezer Ft-ot, grafikai tervezésre, korrektori munkákra 3.247 ezer Ft-ot, múzeumpedagógiai foglalkozásra 240 ezer Ft-ot számoltak el. Nem saját dolgozóknak személyi juttatásként előadóművészeti tevékenységre és kiállítási szövegek fordítására 373 ezer Ft kifizetés történt.

A **szociálpolitikai feladatokat ellátó intézményekben** szakmai tevékenységet segítő szolgáltatások jogcímen 193.864 ezer Ft került kifizetésre a szakorvosi ellátáshoz kapcsolódó egészségügyi szolgáltatások ellentételezéseként, valamint a szakmai dolgozók kredit pontos továbbképzésére. Az informatikai szolgáltatások igénybevétele címén 1.080 ezer Ft az intézményrendszerben a gyógyszer-és gyógyászati segédeszközök jogszabályban meghatározott nyilvántartási kötelezettségének teljesítéséhez használt informatikai program (Oepsoft) bérleti és karbantartási költségére, valamint a program oktatására került kifizetésre. A munkavégzésre irányuló egyéb jogviszony keretében nem saját foglalkoztatottnak fizetett díjazásként 2.330 ezer Ft neurológiai-pszichiátriai szakorvos, neurológus és dietetikus alkalmazása kapcsán került kifizetésre.

A **köznevelési ágazathoz tartozó intézményekben** szakmai tevékenységet segítő szolgáltatások címén a nemzeti köznevelésről szóló törvény alapján elvégzett gyermekorvosi szűrővizsgálatra 200 ezer Ft kifizetés történt.

A **Fővárosi Önkormányzat Csarnok és Piac Igazgatóságnál** a munkavégzésre irányuló egyéb jogviszony keretében nem saját foglalkoztatottaknak fizetett juttatásként 4.282 ezer Ft-ot ingatlan gazdálkodással kapcsolatos tanácsadásra, szakmai tevékenységet segítő szolgáltatások címén 21.090 ezer Ft-ot az ingatlan gazdálkodással kapcsolatos ügyvédi díjra és szaktanácsadásra számoltak el.

Fővárosi Önkormányzati Rendészeti Igazgatóságnál a munkavégzésre irányuló egyéb jogviszony keretében nem saját foglalkoztatottnak fizetett díjazás címén 5.481 ezer Ft került kifizetésre ügyeleti ellátásra, közterületfelügyelők oktatására és informatikai hálózat biztosítás felelős részére. Szakmai tevékenységet segítő szolgáltatásokra 1.117 ezer Ft összeg került elszámolásra jogsegély szolgálat címén.

A **Főpolgármesteri Hivatalban** (7000-es címkód) a szakmai tevékenységet segítő szolgáltatások címen peres ügyekkel kapcsolatos jogi tanácsadói szolgáltatás és közbeszerzési eljárások minőség biztosításának költsége került elszámolásra 11.999 ezer Ft értékben.

Az **Önkormányzatnál** (8000–es címkód) szakmai tevékenységet segítő szolgáltatások címén 135.811 ezer Ft került kifizetésre jegyzőkönyvkészítés, pénzügyi tanácsadó, jogi szakértői díj, ügyvédi munkadíj, végelszámolási feladat ellátás díja, közbeszerzési eljárások bonyolítási díja, közjegyzői díjra, városépítési feladatokat érintően monitoring jelentés készítésére, a folyamatban lévő projektekkel kapcsolatos árszakértői tevékenységre, szaktanácsadásra és koncepció készítésre. Informatikai szolgáltatások igénybevétele címén városépítéssel kapcsolatos tervpályázat lebonyolításához online felület biztosítására és a Városigazgatóság környezetügyi feladataihoz IMMI szoftver felügyeletre 1.676 ezer Ft került elszámolásra. Munkavégzésre irányuló egyéb jogviszony keretében nem saját foglalkoztatottnak fizetett díjazás címén tervpályázat lebonyolításának megbízási díja került kifizetésre 2.748 ezer Ft összegben.

Az összevont adatokat alátámasztó alapbizonylatok, nyilvántartások az intézményeknél, szervezeti egységeknél találhatók meg.

Határozati javaslat

**A Fővárosi Közgyűlés úgy dönt, hogy:**

**1.**

jóváhagyja Budapest Főváros Önkormányzata, a költségvetési intézmények, és a Főpolgármesteri Hivatal 2017. évi költségvetési beszámolóját a 7/a. -7/f. mellékletekben fővárosi szinten összesített 2.210.980.866 eFt mérlegfőösszeggel és -25.628.212 eFt mérleg szerinti eredménnyel;

**2.**

jóváhagyja Budapest Főváros Önkormányzat 2017. évi összevont (konszolidált) beszámolóját a 7/g. melléklet szerinti tartalommal;

**3.**

megalkotja a ……. /2018.( ) számú önkormányzati rendeletét Budapest Főváros Önkormányzata 2017. évi költségvetése végrehajtásáról;

**4.**

jóváhagyja Budapest Főváros Önkormányzata 2017. évi vagyonkimutatását az 5. melléklet szerinti tartalommal;

Az 1., 2., és 4. pont szerinti döntési javaslatok elfogadásához egyszerű, a 3. pont szerinti rendelet-tervezet elfogadásához minősített szavazattöbbség szükséges.

Budapest, 2018. május „ ”

|  |
| --- |
|  |

|  |  |
| --- | --- |
| Bagdy Gábor József dr. | Tarlós István |
| főpolgármester-helyettes | főpolgármester |

|  |
| --- |
| Láttam: |
| Sárádi Kálmánné dr.  főjegyző |

Mellékletek:

1. Beruházási kiadások feladatonkénti értékelése
2. Felújítási kiadások feladatonkénti értékelése
3. Előzetes hatásvizsgálat
4. Könyvvizsgálói jelentés
5. Vagyonkimutatás (külön kötetben)
6. Jogszabály által előírt tájékoztatási kötelezettségek

6/a. Kimutatás a közvetett támogatásokról 2017. év

6/b. Kimutatás a Fővárosi Önkormányzat helyi iparűzési adónál érvényesített közvetett támogatásairól

6/c. Budapest Főváros Önkormányzata 2017. évre tervezett bevételei és kiadásai eredményszemléletben

6/d. Kimutatás a Fővárosi Önkormányzat 2017. évi összes bevétele, kiadása, pénzeszközváltozása alakulásáról

6/e. Budapest Főváros Önkormányzatának működési jellegű többéves elkötelezettségei 2017-2020. évekre

6/f. Kimutatás a Fővárosi Önkormányzat 2017. év végén fennálló adósságállományáról lejárat, bel-és külföldi hitelezők szerinti bontásban

6/g. Kimutatás a Fővárosi Önkormányzat gazdasági társaságairól

6/h. Kimutatás a Fővárosi Önkormányzat 100%-os és többségi tulajdonában álló gazdasági társaságok kötelezettségeiről

6/i. Kimutatás a Fővárosi Önkormányzat részesedéseinek alakulásáról (intézményi részesedések nélkül) 2017. év

1. Költségvetési beszámolók táblázatai és könyvvizsgálói jelentés

7/a. A Fővárosi Önkormányzat és intézményei 2017. évi költségvetési kiadásai

7/b. A Fővárosi Önkormányzat és intézményei 2017. évi költségvetési bevételei

7/c. A Fővárosi Önkormányzat és intézményei 2017. évi finanszírozási kiadásai

7/d. A Fővárosi Önkormányzat és intézményei 2017. évi finanszírozási bevételei

7/e. A Fővárosi Önkormányzat és intézményei 2017. évi mérlegadatai

7/f. A Fővárosi Önkormányzat és intézményei 2017. évi eredménykimutatása

7/g. A Fővárosi Önkormányzat konszolidált beszámolója

7/h. A Fővárosi Önkormányzat és intézményei 2017. évi éves költségvetési beszámolójáról készült független könyvvizsgálói jelentések

1. 2017. évi költségvetési beszámolók (a Budapest Portálon megtalálhatók)
2. Zárszámadási rendelet-tervezet

Tájékoztatók

1. Tájékoztató a főpolgármesteri keret 2017. évi felhasználásáról
2. Tájékoztató a keret jellegű címekről megvalósuló alapítványoknak, társadalmi szervezeteknek nyújtott 2017. évi támogatásokról
3. Tájékoztató a Fővárosi Nemzetiségi Önkormányzatok működésének támogatásáról Budapest Főváros Önkormányzata 2017. évi költségvetésében
4. Tájékoztató a Fővárosi Önkormányzat által nyújtott kölcsönök 2017. év végi állományáról
5. Tájékoztató 2017. évben saját hatáskörben végrehajtott intézményi beruházások és felújítások alakulásáról
6. Tájékoztató a tárgyi eszközök beruházásainak, felújításainak alakulásáról 2017. év